Sağlığında özünə ehsan verən söz adamı\nBu yazını 2005-ci ilin martında, Aqil Abbasın doğum günü ərəfəsində yazmışam və yazı həmin ilin 27 martında “Press-publika” qəzetində dərc olunub. Arxivimi xeyli ələk-vələk edəndən sonra nəhayət, yazını tapdım və yenidən oxudum. Nöqtə-vergülünə toxunmadan kompüterə köçürdüm. Bu yazıyla əziz və əbədi dostumuz Aqil Abbası təbrik edirəm!\n“...Hamısı düşür yadıma. Qacarın ucsuz-bucaqsız qoşunu da! Atların dəli kişnərtiləri qulağımdadır. Kəndimizin üstündə Məmməd bəy Batmanqılıncla Qacarın son və qəti döyüşünü də xatırlayıram. Mən həmin döyüşdə atın altında qalmışdım, qılınc sağ çiynimi parçalamışdı, buğlana-buğlana axan qanımın ətrindən yavaş-yavaş uyuyurdum. Hamısı düşür yadıma – amma qırıq-qırıq, təkcə harda öldüyümdən savayı. Bir qızıl ox uçurdu mənə sarı – o da yadımdadı, sonrası yadımda deyil. Bir də o yadımdadır ki, sinəmə nə isə dəydi. Nə?! Bilmirəm. Amma ağrını indi də hiss eləyirəm”.\nBu ağrı olmasaydı, “Batmanqılınc” romanı yaranmazdı. Bu ağrı olmasaydı, heç Aqil Abbas da olmazdı yəqin. O, bir əli publisistikada, bir əli nəsrdə olan yazıçıdır. Onun portretinə cizgilər vermək çətin, həm də çox çətindir. Çünki portreti mümkün çərçivələrdən çox böyükdür. Həmin o ağrının rəsmini nə cür çəkəsən, rəngini necə tapasan?!\nAzərbaycan jurnalistikasında Aqil Abbas məktəbi öz əsasını çoxdan qoyub. Bu gün artıq 15 yaşa çatan “Ədalət” qəzeti (yazı 2005-ci ildə yazılıb – K.H) demokratik düşüncənin, azad sözün cıdır meydanına çevrilib. İdarəetmədə diktatorluğa üstünlük verən Aqil Abbas qəzeti gənc ədəbi nəslin ixtiyarına verib və bununla da həmçinin ən böyük demokrat olduğunu sübut edib. O, proqnozlarında yanılmayan bir insanşünasdır. Kimin nə dərdi-səri varsa, onun üstünə qaçır. O, hamıya kömək etməyə çalışır, əlindən nə gəlirsə...\nAqil Abbas həmişə etirazlarında haqlıdır. Çünki o, çoxlarının deyə bilmədiklərini və demək istəmədiklərini qısa və konkret deməyi və yazmağı bacarıb. İstənilən səviyyədə, istənilən miqyasda. Azad söz harda büdrəyibsə, Aqil Abbas qələmini o sözə dayaq edib. Sözün ərazi bütövlüyünü qoruyub.\nEtiraf etsək də, etməsək də Aqil Abbasın gördüyü işlərin miqyası öz siqlətinə və keyfiyyətinə görə heç kəslə müqayisəyə gəlmir, son 15 illik ədəbiyyat və mətbuat tariximizin bütün ərazilərinə yansıyır. Onun ən böyük “azarı” şöhrət azarıdır. Özü bunu etiraf edib. “Çadırda Üzeyir Hacıbəyov doğula bilməz” kitabında: “Ölürəm şöhrətdən ötəri. Birtəhər də o şöhrəti qazanıb, çıxıb gedəcəyəm cəhənnəmə”.\nHansı yazıçı, şair və yaxud siyasət adamı deyirsə ki, mən şöhrəti sevmirəm, gözünün içinə qədər yalan deyir. Ümumiyyətlə, insan şöhrəti sevməsə, yaşaya bilməz. Gəlin görək, Azərbaycanda hansı yazıçı, bəstəkar, alim və s. bu etirafı dilinə gətirib?\nOlduqca emosional, ekstremal şəraitlərdə isə kifayət qədər soyuqqanlıdır Aqil Abbas. Elmar Hüseynovun qətli ilə bağlı mətbuatı başına götürən hay-küy müqabilində bu hadisəyə ən obyektiv şərhi “Ədalət” qəzetində Aqil Abbas verdi. Onlarla yazı içərisində təkcə onun yazısı yaddaşıma həkk olundu.\nBiz öz müharibəmizdə arxa cəbhənin yoxluğunu zaman-zaman hiss etməkdəyik. Bizim müharibəmizdən əsgər məktubları qalmadı. Müharibə dövrünün poçtalyonlarını da heç kim xatırlamayacaq. Amma mən əminəm ki, Aqil Abbasın yazıları gələcəkdə əsgər məktubları kimi oxunacaq.\nAqil Abbas heç vaxt sözü bəzəmir. Onun sözü həmişə çılpaqdır. Sözü şappadan üzə deyir və qəribədir ki, heç kim ondan incimir.\nZamanı gözləmək olmaz, mütləq ona təkan vermək lazımdır. Aqil Abbas zamana təkan verməyi bacaran təklərdəndir. Mehdi Bəyazidin onun haqqında dediyi məşhur bir ifadəni xatırlayıram: “Qiyamət günü Aqil Abbası cənnətlə cəhənnəmin arasında ora-bura dartışdıracaqlar”.\nSağ ol, ay Mehdi Bəyazıd! Nə gözəl demisən?! Aqil Abbası tanıyıb sevənlər üçün bu fikrin şərhinə ehtiyac yoxdur.\nAqil Abbas qədər savab yiyəsi olan insanları bu məmləkətdə barmaqla saymaq olar. Zaman onun da həyatında öz yerişini yeriyir və bu zamanın ayaq izlərini ötəri küləklərin gətirdiyi qum burulğanları silmək iqtidarında deyil. Çünki bu yol Aqil Abbas yoludur.\nO, hər gün özü üçün ehsan verir. Və bəlkə də sağlığında özünə ehsan verən yeganə söz adamıdır.\nP.S Aqil Abbasın bu dünyayla zarafatı 1 apreldə anadan olmasıyla başladı. Neçə illərdən bəri bu zarafatla bizə könül rahatlığı verdiyi üçün Aqil bəyi təbrik edir, ona can sağlığı və yaradıcılıq uğurları arzulayıram!


“Dədə Qorqud kitabı”nda işlənmiş bəzi şəxs adlarının etimologiyası Mədəniyyət\n5 İyun 2017 11:41\n"Dədə Qorqud kitabı" qədim Türk Dünyasını hərtərəfli öyrənmək baxımından əvəzsiz mənbə rolunu oynayan elə bir monumental əsərdir ki, öz dəyərini bütün zamanlar üçün əbədi saxlayacaq. Qalın Oğuz dövlətinin, onun adlı-sanlı igidlərinin şərəfinə düzülüb qoşulmuş bu boylar toplusu gələcək nəsli torpaq, yurd sevgisi ilə yaşayıb yadelli işğalçılarla amansız mübarizəyə səsləyir, onlarda döyüşkənlik əzmi, ata-anaya hörmət, ərə sədaqət, qadına sevgi, yoldaşa qayğı kimi ülvi hisslər oyadır. Oğuz kişisi, oğuz qadını üçün şərəf sayılan məsələlərdən biri də onun adıdır. Oğuz zamanında ad (Dədə Qorqud, Qara Günə, Burla xatun, Dəmür güç, Qıyan güc, Bamsı Beyrək, Banı Çiçək, Qan Turalı Qara Günə, Burla xatun, Dəmür güç, Qıyan güc, Bamsı Beyrək, Banı Çiçək, Qan Turalı və b. ) təsadüfi verilməyib. O, bu adı daşıyan şəxsin mahiyyətini bütövlükdə ifadə edir. Bu mənada abidənin dilində işlənimiş bəzi şəxs adlarının əslinə uyğun açıqlanmadığı müşahidə olunmaqdadır.\nTarixi minillikləri aşan oğuz etnosunun yaranışından süqutuna qədərki yaşam dünyasını əks etdirən "Dədə Qorqud" eposu araşdırıldıqca ilk baxışda sadə, aydın görünən bir çox məsələlərin hələ dəqiq öyrənilmədiyi üzə çıxır. Bu baxımdan bədii mətnin sətir-sətir yenidən təhlil edilməsi göstərir ki, abidənin lüğət ehtiyatı düşünüldüyündən də qədim olub, daha əski çağlarla bağlı sözləri özündə yaşatmaqdadır. Belə sözlərin bir qrupu şəxs adlarında daşlaşmış şəkildə öz ilkin mənasını qoruyub saxlayır. Qorqudşünaslıqda fikir ayrılığı ilə müşahidə edilən antroponimlərdən bir neçəsinin etimoloji açımı üzərində dayanmaqla həmin adların qəhrəmanın xarakterinə, cəmiyyətdə tutduğu mövqeyinə və göstərdiyi hünərinə uyğun verildiyini bir daha təsdiq etmək istərdik.\nQara Günə. Türk naşirləri ata və oğul münasibətlərində olub bir nəsli təmsil edən Qara Çünə, Qara Budaq antroponimlərini ayrı yazdıqları halda, Azərbaycan naşirləri bitişik yazıblar. Həmçinin ata adını O.Ş.Gökyay "Kara Güne", M.Ergin, S.Tezcan və H. Boeschoten "Kara Göne" şəklində, H.Araslı, F.Zeynalov və S.Əlizadə, eləcə də Ş.Cəmşidov "Qaragünə" şəklində transkripsiya ediblər. Əgər "Kitab"ın dilində 25 dəfə işlənmiş "Günə" şəxs adı bütün məqamlarda təyinedici "Qara" sözü ilə işlənibsə, "Budaq" adı aşağıdakı variantlarda verilib:\nGöründüyü kimi, bu təyinedici söz Qara Günə adında antro¬ponimin ayrılmaz tərkib hissəsi kimi həmişə işlənirsə, Budaq adının əvvəlində buraxıla və yaxud "dəli" sözü ilə əvəz edilə bilir. Göstərilən variantlar və "qara" sözünün Qara Aslan Məlik, Qara Çəkür, Qara Təkür, Qara Tükən Məlik şəxs adlarının tərkibində işlənilməsi göstərir ki, Qara Günə və Qara Budaq adları ayrıca yazılmalıdır. Lakin digər adlarla müqayisədə onların işlənilmə səbəbləri fərqli amillərdən irəli gəlir.\nİstər Oğuz, istərsə də yağı adlarında "Qara" sözünün işlədilməsi onların cəmiyyətdə tutduqları mövqe və yüksək vəzifə ilə bağlıdır. Ulu dilçi M.Kaşğari Xaqaniyyə xanlarına "Qara//Kara" deyilməsini xüsusi qeyd edir. Buradan anlaşılır ki, "qara" sözü şəxs adlarının əvvəlində "böyük, qüdrətli" anlamını daşıyıb. Qədim türk şəxs adlarında, o cümlədən "Dədə Qorqud" eposundakı antroponimlərdə "qara" apelyativinin bu dərəcədə geniş işlədilməsini Ə.Tanrıverdi də həmin sözün "böyük, qüdrətli, güclü" mənasını ifadə etməsi ilə əlaqələndirir. Lakin Günə və Budaq adlarında "Qara" sözünün işlədilməsi bu Oğuz igidlərinin güc və qüdrətini ifadə etməkdən əlavə, nəsildən nəsilə keçən bir əlamətin göstəricisi kimi çıxış edir. Boyların dilində Qara Günə 2 dəfə "qara buğa dərisindən beşiginiñ yapığı olan" bir igid kimi səciyyələndirilir ki, bu birləşmədəki "beşik" sözünün semantik açımı araşdırılan məsələyə bir aydınlıq gətirə bilər.\nTədqiqat göstərir ki, Ş.Cəmşidovu çıxmaq şərtilə, əksər qorqudşünaslar onu müasir anlamda şərh ediblər. Budaq kimi bir igidin atası olan azman bir kişiyə belə bir deyimin yapışdırılması Ş.Cəmşidova yersiz göründüyü üçün o, "beşik" sözünü fars mənşəli "püşək" kimi oxuyub. Əlizadə bu mülahizəyə qarşı çıxaraq yazır: "Bizə aydın deyil ki, bu söz "püşək" şəklində necə və niyə oxunmalıdır? Əvvəla, "püşək" yox, "puşak" (farsca "puşidən" feilindən) sözü mütləq "vav" hərfilə yazılır ("örtük" mənasındadır). İkincisi, mətndəki "yapıq" sözü də sadəcə "örtük" mənasındadır; (bu söz tarixən ancaq yeniçərilərdə geyilən üst geyimin adı (yapıncı) mənasında işlənmişdir). Beləliklə, həmin cümlədə "beşik" sözünü "puşak" kimi qəbul etməli olsaq, "beşiyin örtüyü" kimi məntiqsiz, mənasız birləşmə alınar. Nəhayət, "beşik" sözü dastanlarda qəhrəmanların təyin vəsflərinin bədii məntiqinə uyğundur, çünki bütün təsvirlərdə oğuz qəhrəmanlarının keçmiş həyatına işarələr var".\nTutarlı şərhdir, lakin "beşik" sözünün Qara Günənin körpəlik dövrünə işarə kimi açıqlanması açıq qalır. Odur ki, faktlara başqa yöndən baxılmalıdır. Abidədə haqqında danışılan oğuzlar ovçuluq və maldarlıqla məşğuldurlar. Bu həyat tərzi onların dünyagörüşünə, adət-ənənələrinə dərindən sirayət edib. Ardıcıl şəkildə nəzərə çarpdırılan təsvirlərdən aydın olur ki, onlar müxtəlif heyvanların: samur, keyik, qoyun, keçi, dəvə dərisindən tikilmiş paltar geyirlər. Məsələn, Qazan xanın dayısı Aruz qoca "altmış ərgəc dərisindən kürk eyləsə, topuqlarını örtməyən, altı ögəc dərisindən külah etsə, qulaqlarını örtməyən" ərən kimi təsvir olunur. Hətta Beyrək dəvə çulu (bütöv soyulmuş dəri) geyib toya gəldikdə eyib sayılmır. Göstərilən deyimdə də Qara Günə qara buğa dərisindən "beşiginiñ yapığı", yəni örtüyü olan bir igid kimi təqdim olunur. Lakin bu açım hələ məsələyə tam aydınlıq gətirmir. Belə ki, buradakı "beşik" sözünün özü də tamamilə fərqli mənada işlədilib.\nOrxon yazılarından "Kül tiqin" və Bilgə kağan" abidələrində təkrarlanaraq işlənən aşağıdakı cümlənin tərkibində "qohum, nəsil, əqrəba" mənalı arxaik "bişük" sözü sözünə rast gəlinir: Bir kişi yanğılsar oğuşu budunu bişükünge tegi kıdmaz ermiş. Bu sözün "bisük" şəkilində transkripsiya variantına üstünlük verilməsinə baxmayaraq, əski türk əlifbasında s~ş səslərini bəzən eyni hərflə verilmə faktı, eləcə də türk dillərində kifayət dərəcədə geniş yayılmış s~ş əvəzlənməsi onun M.Ergin oxunuşunda verildiyi kimi "bişük"variantını da istisna etmir. "Bisük/bişük" variantları ilə yanaşı, bəzi mənbələrdə "nəsil" mənalı "beşik" variantının qeydə alınması bu sözlərin eyni anlamlı sözün müxtəlif fonetik şəkilləri olduğuna şübhə yeri qoymur. Deməli, şərh edilən cümlədəki "beşik" sözü müasir dilimizdə "körpə uşaqları yırğalamaq üçün yatacaq" mənasını deyil, daha qədim "nəsil" anlamını yaşatmaqdadır. Buradan belə çıxır ki, Qara Günə üst geyimi (yapığı) qara buğa dərisindən olan bir nəslin başçısıdır. Günə və Budaq ata-oğul adlarında "qara" sözünün işlənilməsi də məhz bu amillə bağlıdır. Etimoloji baxımdan tarixən həm "tərbiyə", həm də "tərbiyə olunmaq", "yetişmək" mənalarını bildirən "bes/bis/biş" feil-ad korrelyativ kökündən -ik/-ük şəkilçisi ilə düzəlmiş "bisük/bişük/beşik" sözü "tərbiyə edilən, yetişdirilən" anlamındadır. Maraqlıdır ki, bu qədim söz kökü müasir dilimizdə hələ də işlək olan "yetişdirmək, boya başa çatdırmaq" mənalı "bəslə-" feilinin tərkibində ilkin anlamını saxlamaqdadır.\nBu oğuz igidinin adının açımı da xüsusi maraq doğurur. "Dədə Qorqud kitabı"nda işlənmiş şəxs adlarını monoqrafik tədqiqat səviyyəsində araşdıran Ə.Tanrıverdi "Qara Günə" şəxs adını bitişik yazmaqla onu etimoloji baxımdan belə izah edir: "Qaragünə" antroponimindəki "qara" apelyativi "böyük, qüdrətli", "günə" isə ismin yönlük halında işlənən ən böyük planet anlamlı "gün" /günəş/ mənasındadır". Sözün mənşəyini qədim türk təfəkkürü ilə bağlayan alim onu "böyük günəş" anlamlı antroponim hesab edir. Əgər haqqında danışılan ad "Qara Gün" şəklində işlədilsə idi, bu fikirlə razılaşmaq olardı. Lakin "Günə" sözünün yönlük hal şəkilçili "Gün" sözü kimi açıqlanması bu ehtimalı zəiflədir. Fikrimizcə, bütün Oğuz bəylərinə verilən adlar kimi, "Günə" adı da onun xarakterinə, cəmiyyətdə tutduğu mövqeyə görə şərh olunmalıdır.\nEposun məzmunundan məlum olur ki, Qara Günə Oğuz elinin başçılarından biri sayılan Qazan xanın qardaşı olmaqdan əlavə, elin ən ağır günündə, çətin məqamlarında öz ağıllı məsləhətləri ilə çıxış yolu göstərən şəxslərdəndir. Bu, bir neçə epizodda, xüsusilə "Qazan xanın evinin yağmalanması boyu"nda qabarıq şəkildə öz əksini tapıb. Ovda ikən qara qayğılı yuxu görən Qazan xan onu yozmağı qardaşından xahiş edir. Yaxud, sonuncu boyda Beyrəyin ölüm xəbərini eşidib yeddi gün yas saxlamaqla divana çıxmayan Qazan xanın yanına köməkçisi Qılbaşla birgə məhz Qara Günə girir, ona məsləhət verir. O, Qazan xana ən sadiq şəxslərdəndir. Görünür, elə buna görə də Oğuz elində qarşıdurma yaradan dayısı Aruza qalib gəlib atdan saldıqdan sonra Qazan xan onun başını kəsməyi qardaşı Qara Günəyə əmr edir. Adına ayrıca boy olmasa da, ağlı, düşüncəsi ilə seçilən bu Oğuz bəyinin "Günə" adı ilə tanınması, fikrimizcə, dövlətə sədaqətlə xidmət etməsi, düzlüyü ilə bağlıdır. Odur ki bu adın türk dillərinin bir çoxunda və qədim mənbələrdə "doğrultmaq, düzəlmək; iqrar etmək" mənası daşıyan "gön-//gün-//kön-" feilindən ad düzəldən -ə şəkilçisi ilə yarandığını ehtimal edirik. M.Kaşğari lüğətində həmin feilin -i şəkilçisinin artırılması yolu ilə yaranmış "düz, düzgün" mənalı "köni" sözünün tərkibində qeyd edilməsi və inanılan adama "köni ər" deyilməsi faktı bu ehtimalı daha da gücləndirir. Bu faktlar göstərir ki, "Günə" adı "etibarlı, düzgün" anlamlarını ifadə edir.


nurofen - Sözaltı Sözlük\n1. Təsiredici maddəsi ibuprofen olan ağrıkəsici. Eyni zamanda qızdırma və iltihabəleyhinə vasitə kimi də istifadə olunur. Mensturasiya və baş ağrılarına qarşı güclü təsiri olduğunu əminliklə deyə bilərəm. Təxminən 4-5 ildir davamlı olaraq hər ayın 3-4 günü, gündə 4 tablet istifadə edirəm. Əvvəllər 200 mg ilə başlayan sərgüzəştimə son illərdə 400 mg-lıq dozaya keçməyim səbəbilə yarandığını düşündüyüm mədə ağrısı da əlavə olunduqda, dərmandan istifadəni dayandırmaq qərarına gəldim. Sözüm odur ki, diqqət edin, başımın ağrısını kəsəcəm deyərkən bu səfər də mədənizlə əlləşmək məcburiyyətində qoya bilər.\n27.03.2022 13:57, isot


Qiyamçı general öldürüldü - Azadliq Xeber\n16.09.2015 / 20:43 xeber –\nTacikistanın keçmiş müdafiə nazirinin müavini, general Abdulhalim Nazarzoda öldürülüb.\nAPA-nın RİA Novosti agentliyinə istinadən verdiyi xəbərə görə, bu barədə Tacikistan Daxili İşlər Nazirliyinin rəsmi açıqlamasında bildirilir.\nMəlumata əsasən, xüsusi əməliyyat nəticəsində həmçinin daha 30 qiyamçı məhv edilib, 100-dən çoxu həbs edilib. Güc strukturları tərəfindən “Alfa” xüsusi təyinatlı dəstəsinin komandiri Rustam Amakiyevin öldüyü bildirilir.\nQeyd edək ki, Abdulhalim Nazarzoda sentyabrın 4-də Daxili İşlər Nazirliyinə və Müdafiə Nazirliyinin mərkəzi aparatına hücumların təşkilində ittiham edilirdi.


Azərbaycan İlahiyyat İnstitutunun tələbələri 650 min ağac əkilməsi aksiyasında iştirak ediblər\nAzərbaycan Respublikasının Birinci vitse-prezidenti Mehriban Əliyevanın təşəbbüsü ilə mütəfəkkir şair İmadəddin Nəsiminin 650 illik yubileyi münasibətilə respublikamızda bu gün 650 min ağac əkilir. Ağacəkmə aksiyasında ictimai xadimlər, diplomatik korpusun və beynəlxalq təşkilatların təmsilçiləri, dövlət və özəl qurumların əməkdaşları, o cümlədən Azərbaycan İlahiyyat İnstitutunun tələbələri iştirak edirlər.\nMəlumat üçün bildirək ki, Azərbaycan İlahiyyat İnstitutu tələbələrdə Vətənə məhəbbət, onu qorumaq və mühafizə etmək; əlillərə, əhalinin aztəminatlı təbəqəsinə, qocalara, qaçqın və məcburi köçkünlərə mənəvi dəstək olmaq; mədəni-tarixi sərvətləri qorumaq; gəncləri daha ətraflı məlumatlandırmaqla cəmiyyətdə sosial və ekoloji məsuliyyət anlayışını gücləndirmək; multikulturalizm və tolerantlığın təbliği məqsədilə müxtəlif layihələr həyata keçirir\nTəhsil Nazirliyi yeni yaradıcılıq müsabiqəsinə start verir\n2 Aprel 15:28\n2 Aprel 14:31\nTeledərslərin aprelin 3-nə olan cədvəli açıqlanıb\n2 Aprel 14:23\n2 Aprel 11:38\nTəhsil Nazirliyi "Virtual məktəb" layihəsinə start verir


İcbari Sığorta Bürosu kompensasiya ödənişlərinin həyata keçirilməsinə başlayır\n18 Aprel 2012 13:19 (UTC+04:00)\nAzərbaycanda "İcbari sığortalar haqqında" yeni qanunun tələblərinə uyğun yaradılan İcbari Sığorta Bürosu sığorta hadisələri nəticəsində xəsarət alan üçüncü şəxslərə kompensiyasiyanın ödənişinə başlayır. Bu barədə çərşənbə günü Trend-ə bürodan məlumat veriblər.\n"Qanunun 72-ci maddəsinə əsasən, büro 18 aprel saat 00:00-dan etibarən baş vermiş yol-nəqliyyat hadisələri ilə bağlı sağlamlığına zərər dəymiş şəxslərə kompensasiya ödənişlərinin həyata keçirilməsinə başlayır", - məlumatda deyilir.\nZərərçəkən şəxslər aşağıdakı hallarda kompensasiya ödənişi almaq üçün İcbari Sığorta Bürosuna müraciət edə bilərlər:\n- şəxsin sağlamlığına naməlum avtonəqliyyat vasitəsilə zərər vurulduqda;\n- mülki məsuliyyətin icbari sığorta müqaviləsi mövcud olmayan şəxs tərəfindən avtonəqliyyat vasitəsinin istifadəsi nəticəsində üçüncü şəxsin sağlamlığına zərər vurulduqda (zərərçəkənin zərərin əvəzinin ödənilməsi ilə bağlı zərərvurana qarşı irəli sürdüyü tələb təmin edilmədikdə).\nKompensasiya ödənişlərinin alınması üçün müraciət qaydası və tələb olunan sənədlərin siyahısı ilə bağlı daha ətraflı məlumatı İcbari Sığorta Bürosunun rəsmi internet səhifəsindən (www.isb.az) və (012) 595-00-20 telefon nömrəsinə zəng etməklə əldə etmək olar.\nDünya xəbərləri 22:49


“Avropada 30 yaşlı futbolçu ilə 4 illik müqavilə bağlayırlar, bizdə isə...”\n“Səbail” klubunun futbolçusu Vüqar Nadirovun apasport.az saytına müsahibəsi\n- Antalya toplanışı çərçivəsində 3-cü yoxlama oyununuzu Bolqarıstanın “Lokomotiv” klubuna qarşı keçirdiniz və 1:3 hesabı ilə uduzdunuz. Matçla bağlı nə deyə bilərsiz?\n- Rəqib yaxşı komanda idi. Birinci hissədə 1:0 hesabı ilə öndə olsaq da, fasilədən sonra səhvlər buraxdıq, yekunda uduzduq. Yoxlama oyunudu, belə görüşlərdə nəticə önəmli deyil. Əsas odu çatışmazlıqlar bilinsin və aradan qaldırılsın ki, çempionatda bu səhvləri təkrarlamayaq.\n- Komanda indiki məqamda çempionatın ikinci yarısına neçə faiz hazırdı?\n- Hazırlığa Bakıda başladıq. Baş məşqçi Samir Əliyev orda əsasən fiziki hazırlığa üstünlük verdi. Daha sonra Antalyaya gəldik. Burda isə taktiki məşqlər və yoxlama matçları ilə hazırlığımızı davam etdiririk. Yeni taktiki sxemlə oynayırıq və baş məşqçinin tapşırıqlarını yerinə yetirməyə çalışırıq. Səhvlər var, onsuz mümkün deyil. Amma əlimizdən gələni edirik ki, səhvləri aradan qaldıraq. Fikrimcə, çempionatın ikinci yarısına hələ tam hazır deyilik. Dediyim kimi, yeni taktiki sxemdə oynayırıq. Ancaq futbolçu üçün hansısa sistemdə oynamağın fərqi yoxdu. Hər kəs üzərinə düşən missiyanı yerinə yetirməyə çalışır. Deyərdim ki, indiki məqamda 70-80 faiz hazırıq.\n- Yeni taktiki sxemdə iki hücumçu ilə oynayacaqsız. Bu, komandaya xeyir verəcəkmi?\n- 5 müdafiəçili sistemdi və əsas güc cinahlara düşür. Bu mövqedə çıxış edən futbolçular tez-tez hücuma atılırlar. Baş məşqçimiz başqa taktiki sxemi də yoxlayır. Mənim üçün fərqi yoxdu. Buna da öyrəşmişəm. Karyeram ərzində iki hücumçulu sistemdə də oynamışam, amma bu, çoxdan olub. Xeyli vaxtdı hücumçu oynamırdım. Amma məndə o xüsusiyyət qalıb, sürətim yerindədi. Yeni taktiki sxemdə irəlidə çox oluruq. Samir müəllim istəyir ki, rəqibi daha çox öndə sıxaq, pressinq edək. Yaxşı sxemdi, sadəcə komandanın ona tam alışması üçün vaxt lazımdı.\n- Ümumiyyətlə, 3-5-2 taktiki sxemindən son vaxtlar çox istifadə olunur...\n- Elədi. Amma kiçik detallar var, hər komanda fərqli oynayır. Beşli müdafiə sistemi mənə yad deyil, “İnter”də də bu taktiki sxemdə oynamışam. Sadəcə, orda hücumun sivri ucunda yer almırdım. Həmin mövqedə Rauf Əliyev oynayırdı, hücumçunun arxasında isə mən.\n- “Səbail”in qış fasiləsinə qədərki çıxışını necə dəyərləndirirsiz?\n- Çempionatın startına qədər rəqiblərimiz düşünə bilərdilər ki, “Səbail” yeni komandadı, bunlarla oyunda rahatlıqla 3-4 qol vuracağıq. Lakin əksini gördülər. Heyətimizdə zədəlilər də oldu. Bununla belə, hər biri ilə sona qədər mübarizə aparmağa çalışdıq. Əsas rəqiblərimiz “Kəpəz” və “Keşlə”di, hazırda turnir cədvəlində onlardan öndəyik. “Neftçi” də bizdən çox irəlidə deyil, aramızda cəmi 3 xallıq fərq var. Əlbəttə ki, bundan yaxşı ola da bilərdi. Amma bəzi matçlarda təcrübəsizlik özünü göstərdi. Bilirsiz ki, komanda yeni qurulmuşdu, heyətdə gənclər çox idi. Əksər futbolçuların öz klubları ilə müqaviləsi var idi. Bununla belə, Samir müəllim yaxşı heyət yığa bilmişdi. Heç bir komandanın qarşısında təslim olmadıq, bütün rəqiblərə “diş göstərdik”. Bizimlə oynayanlar qələbə qazanmaq üçün mütləq əziyyət çəkirdilər.\n- “Səbail”də ən təcrübə futbolçu siz sayılırdız. Artıq Ruslan Əmircanovla da müqavilə bağlanılıb. Yəqin ki, onun gəlişi gənc futbolçularla danışmaq baxımından işinizi bir qədər asanlaşdıracaq...\n- Komandada təcrübəli futbolçu nə qədər çox olsa, bir o qədər yaxşıdı. Oyunun gedişində gənclərə tövsiyə vermək, onlarla danışmaq vacibdi. Əmircanovun gəlişi yaxşı oldu. Bundan əlavə, “Səbail”də Elton Yaqublu, Elman Taqayev kimi futbolçular da var. Təcrübəli olsaq da, özümüzü böyük-böyük aparmırıq. Kollektiv şəklində bir olmağa çalışırıq. Böyük-kiçik yeri var, bu öz yerində. Sağ olsunlar, cavanlar hörmətimizi saxlayırlar. Amma istəmirəm ki, “Qarabağ” və ya başqa komandada oynamışam deyə, özümü göydən aparım. Məndə ömürboyu belə şey olmayıb, heç kimə yuxarıdan aşağı baxmamışam.\n- Qış fasiləsindən sonra “Səbail”in əsas hədəfi nə olacaq?\n- Hədəf Premyer Liqada qalmaqdı. Bütün rəqiblərimizə qarşı sona qədər müqavimət göstərməyə və xallarımızı qazanmağa çalışacağıq. Turnir cədvəlində bir qədər yuxarı pillələrə qalxmaq üçün əlimizdən gələni edəcəyik.\n- Çempionatın ilk iki dövrəsində rəqib qapısına uzaq məsafədən tez-tez zərbələr vururdunuz. Yeni taktiki sxemdə də bu ənənənizi davam etdirəcəksiz?\n- Əlbəttə. Samir müəllim məşqlərdə də məndən uzaqdan zərbə vurmağı tələb edir. Əgər önüm boşdusa, mütləq qapıya zərbə vuracam. Əks halda isə ötürmə verəcəm. Məşqlərdə bunun üzərində çox çalışıram. Amma komandalar mənim bu bacarığımı bildikləri üçün artıq hazırlıqlı olurlar. Mən də çalışıram ki, zərbə vuracağımı göstərib, ötürmə verim.\n- Hazırda milli komandanın da toplanışı gedir. Yeni baş məşqçi Qurban Qurbanovun diqqətini cəlb edəcəyinizə inanırsız?\n- Qurban Qurbanovla 6-7 il işləmişik. Oyunuma, xasiyyətimə bələddi. Məncə, millinin qapısı hamı üçün açıq olacaq. Mən də əlimdən gələni edirəm, məşqlərdə, oyunlarda gücümü əsirgəmirəm. Gündə 2 dəfə məşq edirik. Amma məşqdən sonra da qalıb işləyirəm. Hədəfim yenidən yığmaya çağırılmaqdı. Bizdə çoxu belə düşünür ki, 30 yaşı varsa, bu, artıq futbolu bitirib. Amma elə deyil. Özümü yenidən sübut etmək istəyirəm. Sadəcə, bunu sözlə deməyi xoşlamıram. Çalışıram ki, məşqimlə, oyunumla itirdiklərimi geri qaytarım. Səhvlər olur, həyatda səhvsiz insan yoxdu. Avropada 30 yaşlı futbolçu ilə 4 illik müqavilə bağlayırlar. Bizdə isə həmin yaşa çatanda deyirlər ki, bunun futbolu bitdi. Elə adamlara pis baxmıram, hərənin öz fikri var. İstəyirəm ki, öz oyunumla ilk növbədə “Səbail”ə kömək edim, ardınca isə milliyə dəvət alım.


Balqabağın tərkib hissəsi, becərilməsi və dərman istifadəsi - Dərman bitkiləri - 2022\nOf balqabaq bir "bütün küçələrdə Hans Dampf" dır. Həm şirin yeməklər, həm də şorba və tortlar ilə yaxşı gedir. Bioloji nöqteyi-nəzərdən meyvələr, futbol topları qədər böyük olsalar da, giləmeyvələrə aiddir. Mətbəxdəki hər şeyin özü dərman bitkisi olduğunu da sübut etdi.\nBalqabaq - ən vacib faktlar\nŞüşə qabları istisna olmaqla, bütün balqabaq Amerikadan gəlir.\nƏn qədim becərilən qida bitkiləri arasındadır.\nBalqabaq minerallar və vitaminlərlə doludur.\nBalqabaq özünüzü böyütmək asandır, lakin çox su və istilik tələb edir.\nBalqabaq toxumları sidik problemləri və prostat problemlərinə qarşı kömək edir.\nBalqabağın tərkibində yağ, həmçinin linoleik turşu, zülal, maqnezium, kalium, kalsium, selenium və sink, A vitamini, müxtəlif B vitaminləri, C və E vitaminləri, həmçinin beta-karoten var. Elyaf, silisium və bitki sterolları da var.\nBalqabaq sidik yollarının, böyrəklərin və kisənin xəstəliklərinə - prostat şikayətlərinə qarşı da kömək edir. Onların tərkibində çox miqdarda kalium və az natrium var.\nFitosterollar ləpələrdə var. Prostatın iltihabına qarşı mübarizə aparırlar və bu bezin xoşxassəli şişməsini aradan qaldırmaq üçün bir vasitədir. Ancaq eyni zamanda mesane problemlərinə, xüsusən də qıcıqlanmış kisəyə qarşı işləyirlər. Balqabaq toxumu ilə mesane və prostat problemlərini effektiv müalicə etmək üçün balqabaq toxumu ekstraktlarını istifadə edə bilərsiniz. Qurudulmuş balqabaq toxumları da bunu edir.\nBalqabaq prostatı dəstəkləyir\nProstat (prostat), kisənin altında yerləşən və yalnız bir şabalığın ölçüsü olan bir kişi bezidir. Gec-tez demək olar ki, hər bir insanda bu orqanın benign genişlənməsi olur. Bu, idrarla problem yarada, sidik çıxartmağa və qarın altındakı ağrılara səbəb ola bilər.\nBalqabaq ilk və ikinci mərhələlərdə prostat adenomlarına kömək edir. Fitosterollar şişkinliyi azaldır və sidik edərkən digər çətinlikləri (qalıq sidik, kisəni boşaltma sürəti, gecə sidik təzyiqi) azaldır. Prostat genişlənməsinin özü sterolları yüngülləşdirmir. Ancaq balqabaq toxumları xəstəliyin gedişatını yavaşlata bilər.\nNəhəng giləmeyvə karotenoidlərlə doludur. 100 qram balqabaq əti ilə gündəlik ehtiyaclarınızı ödəyirsiniz. Bu maddələr hüceyrələri qoruyur, xərçəng və ürək xəstəliklərinin qarşısını alır.\nƏt və ləpələr\nPulpa da bir pəhriz üçün idealdır, çünki balqabaq 90 faiz su olduğundan kalori azdır. Lif həzmi də dəstəkləyir. Tibbi baxımdan əsas qüvvə nüvədədir. Tərkibindəki yağların demək olar ki, yarısı doymamış yağ turşularından ibarətdir.\nLəpələrdə minerallar, iz elementləri və kobud miqdarda vitamin var. İkinci dərəcəli bitki maddələri də var. Bunlar yüksək xolesterol səviyyəsini kompensasiya edən maddələrdir. Ən nəhayət, ən azı, balqabaq toxumları (ən yaxşı yeyilən) də bəzi qurd infeksiyaları üçün dərhal təsirli bir ev müalicəsidir.\nBalqabaq və ya bəzək balığı\nXəbərdarlıq: Şəfa verən təsir yalnız Hokkaydo çeşidi kimi büzüşmələrə aiddir. Bəzək qabları şəfa vermir - əksinə. Onların tərkibində zəhər cücurbitasin var: balqabaq yeyirsinizsə, mədə krampları, ürək bulanması və qusma ehtimal olunur.\nBugünkü balqabağın demək olar ki, hamısı Latın Amerikasındakı vəhşi növlərdəndir - Afrika şüşə qabları istisna olmaqla. Amerikanın avropalılar tərəfindən fəth edilməsindən sonra, balqabağa sonra bütün dünyada yayıldı. Məsələn, populyar Hokkaydo balqabağı eyni adlı Yaponiya adasından gəlir.\nPeruda yerli xalq, ehtimal ki, 12000 il əvvəl balqabaq yetişdirdi və 8000 il əvvəl, Mərkəzi və Cənubi Amerikada balqabaq artıq yayılmışdı. Eramızdan əvvəl 2000-ci ildə, İllinoys ştatının bugünkü Kampsville şəhərinin yerli əhalisi bitkiləri böyüdü və Pennylvaniyadakı Woodland mədəniyyətinin mirası balqabaq toxumlarında tapıldı. 1492-ci ildə Columbus komandası bağçadan balqabağı Kubadan Avropaya gətirdi.\nAmerika Doğma Ölkələri, ABŞ-ın cənub-qərbindəki səhra bölgələrindəki tarlaları suvarmaq üçün mürəkkəb üsullar hazırladılar. Nəvələri, Pueblos, Hopi və Zuni Navajos kimi bu üsullardan istifadə etdilər. Hohokam bir çox kvadrat kilometrə qədər uzanan nəhəng suvarma sistemləri qurdu və bununla da qarğıdalı, lobya və pambıqdan əlavə balqabaq yetişdirdi.\nSəbət toxucuları onlar üçün eramızdan əvvəl 100 ətrafında saxlama yerləri qurdular. Missisipidə təpəlik əkinçilərinin mədəniyyəti qarğıdalı və lobya ilə yanaşı sağlam meyvəyə də etibar edirdi. Yeni Meksikadakı Gallina xalqı, e.ə. 1200-cü ildə də xüsusi bir növ yetişdirdi. Rio de los Frijoles vadisindəki Tyuoni Pueblo bölgəsində də anasazi əkdilər - Sonrakı Yeni İngiltərədəki yerli insanlar onları qarğıdalı kimi yetişdirdilər və bununla da erkən Avropa köçkünlərinin ac qalmadığını təmin etdilər.\nŞimali Amerikadakı Doğuşlar meyvənin hər bir hissəsindən istifadə etdilər: toxum kimi ət yeyirdilər və qablardan qablar, maskalar və yırtıqlar düzəltdilər. Bununla, böyüməkdə olan nəhəng giləmeyvə formasını bağladılar ki, sonrakı obyektləri istehsal etmək üçün istifadə etsinlər.\nNəhəng böyümə və müşk qoxusu\nBu gün yüzlərlə çöp var. Bunlara spagetti, müşk, butternut və muskat balqabağı, həmçinin yepiskopun şapkası, türk türbəsi və mini pattison daxildir. Demək olar ki, bugünkü balqabağa yalnız üç oyun növündən gəlir: nəhəng balqabaq (Cucurbita maxima), müşk balqabağı (Cucurbita moschata) və bağ balqabağı (Cucurbita pepo). Musk balqabaqları "Butternut" və "Muscade de Provence" kimi yüksək aromatik növlərdir. Bağ balqabağı həm bəzək balığının, həm də bioloji olaraq ayrı bir alt növ hesab olunan yağlı balqabaq və balqabağın vəhşi formasıdır.\nBalqabaqlar giləmeyvə altındakı kolossidir. Narıncı və ya moruqdan fərqli olaraq, zirehli giləmeyvələrdir, çünki meyvənin xarici dərisi meşəlidir. Çanağı yalnız Hokaido balqabağı kimi formalarla bişirmək olar. Nəhəng balqabaq ilə istehlak üçün uyğun deyil.\nBalqabağı ən parlaq rənglərdə və qarmaqarışıq formalarda tanıyırıq. Ancaq balqabağın hamısı illikdir, böyük yarpaqları olan və müxtəlif çiçəklərdə qadın və kişi cinsiyyət orqanlarını yaradır.\nDiqqət: Balqabaq yalnız üç növdən gəlir. Beləliklə, balqabaqdan özünüz istifadə etsəniz, çeşidlər keçə bilər. Bəzəkli və bitki iliklərini yan-yana çəksəniz, problemlər yaranır: Bəzək qablarının çiçəkləri bitki iliklərini çirkləndirirsə, yemək üçün meyvələr acı və zəhərli maddələr səbəbindən yeyilməz olur. Sağlamlıq riskləri burada qiymətləndirilməməlidir.\nBalqabaqlar kifayət qədər təcrübəsizdir, lakin istiliyə və çoxlu suya ehtiyac duyurlar. Günəşli bir yer qorunması yaxşıdır, çünki tam günəş bitkilərin dözə bilmədiyi torpağı qurudur.\nDigər tərəfdən, bitkilər torpağın turşu və ya təbaşir, qumlu və ya qumlu olub olmamasına əhəmiyyət vermirlər. Humusun qalın bir təbəqəsi suyu bərabər şəkildə saxlayır və yağış yağmayanda belə balqabağa maye verir. Nəhəng körpələrinizi kompost yığınının ətəyindəki günəşli bir yerə müalicə edin. Burada qidalı maddələrlə zəngin su birbaşa bitki köklərinə axır.\nBalqabaq toxumları aprelin sonundan açıq havada əkilə bilər. Bunu etmək üçün orada böyüyən yabanı otları çıxarın, torpağı təxminən 10 sm dərinliyə gevşetin və hər kvadrat metrə dörd litr kompost ilə zənginləşdirin. Bombastik giləmeyvə boş yerə ehtiyac duyur: çalı balqabağa üçün bir kvadrat metrə, hündür bitkilər üçün üç kvadrat metr yatağa hesablayın.\nYerə üç santimetr dərinlikdə iki toxum qoyduğunuz boşluqları yerə basdırın. Bitkilər cücərsə, ikisinin daha zəifini çıxarın. Fidanları gecə 5 dərəcədən aşağı olduqda gecə ilk dəfə yun ilə örtün. Balqabaqlar başqa cür ölmür, amma inkişafı ləngiyir.\nEvdə əvvəlcədən mədəniyyət\nBalqabağa bəxş etmək məcburiyyətində deyil, lakin bitkilərin daha yaxşı və etibarlı böyüdüyü üçün tövsiyə olunur. Bunu etmək üçün, bir toxumu bağ torpağı və qum və ya kompost ilə kiçik bir çiçək qabına qoyun. 20 dərəcə isti temperaturda, bərabər nəmli torpaqda və günəşli bir pəncərə oturacağında toxum cəmi bir həftədən sonra cücərir.\nMənzildə cücərmə zamanı çox soyuq olmamalıdır, çünki toxum sürətlə kalıbı tutur. Temperatur nə qədər yüksək olsa, bitkilər daha yaxşı böyüyür. Sonra istiliyi yalnız 20 dərəcədən aşağıya endir. Balqabağın çox tez böyüməməsi üçün evdəki istilik məhdud olmalıdır. May ayının sonundakı buz müqəddəslərindən sonra bitkilər açıq havaya çıxır və bu vaxta qədər üç yarpaqdan çox olmamalıdır.\nBitkilərlə olan qablar sizi may ayının sonunda yatağa aparacaq. Doldurma zamanı köklərə zərər verməmək üçün diqqətli olun - onlar çox incədirlər. Kökləri dökülən torpaqdan çıxartmayın, bütün toyuqları yatağa əkin. İndi balqabağı sərbəst şəkildə sulayın və gənc bitkiləri salyangozlardan plastik bir kənar ilə qoruyun, əks halda sevinclə bir gecədən sonra bitə bilər.\nKompostu torpağa düzgün qarışdırmısınız? Sonra hər zaman və sonra suvarma suyuna bir az gicitkən maye peyin əlavə etməlisiniz. Bəzən bitkilər qidalandırıcı maddələr çəkdikcə köklərin ətrafına bir neçə ot qırıntıları səpin.\nYağış yağmadan daha uzun istilik dövrləri üçün aşağıdakılar tətbiq olunur: vaxtında su və çox azdan yaxşı, ancaq meyvələr tam ölçüdə böyüdükcə.\nDüşərgə və yay balqabağı\nYaz balqabağı yalnız qısa müddətdə soyuducuda saxlanıla bilər. Onları gənc biçirik, çünki o zaman tam zövqə sahibdirlər. Ancaq balqabaq aylarla saxlanıla bilər. Ən nəhəng balqabağa fond balqabağına aiddir. Onlara yetişməyə və tam yetişməyə imkan verdik. Tam yetişmiş olduqda, sapların sərt olduğunu, xarici dərinin sonra bir növ ağ meydana gətirdiyini söyləyə bilərsiniz. Balqabaqlar yetişəndə səssiz olur.\nBalqabağı bir neçə santimetr sap ilə kəsin və hər hansı bir yapışan torpağı bir fırça və su ilə çıxarın. Sonra sapla aşağı çevirin və qurudun. İndi taxta bir şelfdə 12 ilə 17 dərəcə və rütubət ətrafında 70% saxlamaq ən yaxşısıdır. Bir zirzəmi idealdır. Hər meyvə kiflənməməsi üçün hər tərəfdən hava almalıdır. Balqabağı iki ilə yeddi aya saxlaya bilərsiniz. (Dr. Utz Anhalt)\nSchlicher, Heinz; Kammerer, Susanne; Wegener, Tankred: Fitoterapiya qaydaları, Urban & Fischer Verlag, 2010\nvan Wyk, Ben-Erik; Wink, Coralie; Wink, Michael: Dərman bitkiləri kitabçası: Təsvir Atlas, Elmi nəşriyyat şirkəti, 2015\nAuerswald, Günter; Bardenheuer, Hubert J.; Giersdorf, Gabriele: Ağrı və daha çox: Qanaxma meyli olan yetkin xəstələr üçün bir bələdçi, TRIAS, 2010\nGrünwald, Jörg; Janicke, Christof; Hardewig, Iris: Herbal Medicine Quickfinder, Grafe və Unzer, 2008\nBühring, Ursel: Dərman bitkiləri ilə bağlı praktik dərslik: əsasları - tətbiqi - terapiya, Karl F. Haug, 2014\nMoldaschl, Helmut: Sadəcə Sağlam Yeyin: Şüurlu Bəslənmə elementləri, Tələb Kitabları, 2018\nVahlensieck, Winfried et al. "Bir illik, təsadüfi, plasebo-kontrol edilmiş GRANU Tədqiqatında Prostatik Hiperplaziya səbəbindən Aşağı Sidik Sistemi simptomları olan kişilərdə balqabaq toxumunun təsiri", Urologia Internationalis, 94, 2015, karger. com\nKupper, Jaklin; Reichert, Cornelia: "Bitkilərlə zəhərlənmə", içərisində: Therapeutische Umschau, 66, 2009, Hogrefe\nDittmar-Ilgen, Hannelore: Kiçik balqabaq kitabım: Köhnə və yeni reseptlər ilə kəşf səyahət, BookRix GmbH & Co KG, 2018\nMayer, Joachim: Üzvi tərəvəz yetişdirmək: evdə böyüdülmüş, təzə yığılmış, Graefe və Unzer, 2013\nVideo: Elə bu gündən balqabaq yeməyə başlayacaqsız (BiləR 2022).\nCopyright 2022 \_ Balqabağın tərkib hissəsi, becərilməsi və dərman istifadəsi...


Təbrizin məşhur Təkəmçilər heykəli altıncı dəfə olaraq təmir edilib yenidən quraşdırıldı+video\n“Pan İranistlər” tərəfindən dağıdıldığı deyilən Təkəmçilər heykəli altıncı dəfə təmir edilərək yenidən Təbrizin “Şahgölü” bağında quraşdırılıb.\nDəfələrlə dağıdılan və xəsarət yetirilən “Təkəmçilər” elemanına son dəfə yanvar ayının 26-dan 27-ə keçən gecə xəsarət yetirilmişdir.\nÖncələr Təbrizin “Vəliəsr” məhəlləsində quraşdırılan heykəl bir neçə dəfə dağıdıldıqdan sonra Təbriz bələdiyyəsinin “Abadlıq və Gözəlləşdirmə Təşkilatı” tərəfindən yenidən qurularaq 2020-ci ilin dekabr ayının 6-da Şahgölü parkında yerləşdirilmişdir.\nQeyd etmək lazımdır ki, son illərdə Güney Azərbaycanda min illərlə keçmişi olan “Təkəmçilər” ənənəsi yenidən canlanmağa başlayıb. Təkəmçi Novruz bayramının və yazın gəlməyini mahnı oxumaq və ağacdan hazırlanmış təkəni dolandırmaq ilə xəbər verən ənənəvi müjdəçidir.\nTəkəmçilər" türklərin mifoloji xarakterlərindən biridir. Türkcə "Təkə" sürünün qabağında hərəkət edən və Azərbaycan mifologiyasında yazın gəlişini vəd edən erkək keçidir. "Təkmçi" ritualı yazın gəlişi ilə eyni vaxtda Azərbaycanın müxtəlif şəhərlərində həyata keçirilir və Təkmçilər rituallar edərək yazın gəlişini bildirirlər.\nDigər tərəfdən, cari ilin iyun ayının sonlarında dahi Azərbaycan şairi Molla Məhəmməd Füzulinin heykəli Təbrizin Mənzəriyyə küçəsindən yoxa çıxıb və indiyədək heç kim bununla bağlı açıqlama verməyib.\nTəkəmçilər Şahgölü parkı Vəliəsr məhəlləsi Təbriz paniranistlər


Kişi sürücülər üçün polerizə olunmuş, gecə işığından və pis görününüşdən müdafiə sistemli Aoron premium eynəyi ən ucuz sifarişi Bakıda!\n/ Sürücü eynəkləri\n/ Kişi sürücülər üçün polerizə olunmuş, gecə işığından və pis görününüşdən müdafiə sistemli Aoron premium eynəyi\nMəhsul kodu: 44-508\nHD Vision – antifara\nSonrakı məhsul HD Vision unikal müdafiə edən eynək, 3 - b – 1, 100% gözləri qoruyur, görnüşü yaxşılaşdırır, anti-blik.\nƏvvəlki məhsul Kişilər üçün polyarizasiyalı effektli günəş eynəkləri HD-Vision\nTəsvir Kişi sürücülər üçün polerizə olunmuş, gecə işığından və pis görününüşdən müdafiə sistemli Aoron premium eynəyi\nAoron eynəyi sürücülər üçün əvəzolunmaz, dəbli eynəkdir. Gecə vaxtı, və yaxud pis görünüşlü havada maşın sürərkən sürücüyə polerizasiyası olan antifara eynək çox vacibdir.\nOnlar görünüşü daha aydın və kontrastlı edir və sürücü hər şeyi daha işıqlı görür.\nSürücülər üçün antifara eynəyi günün istənilən vaxtı təhlükəsiz sürmə şəraiti yaradan xüsusi eynəkdir! Çox güman ki, siz artıq bu eynəklərin avtomobil sevərləri arasında populyarlığı haqqında xəbərdarsınız. Onlara antizolaq da deyilir.\nLakin bu tip eynəkləri ən çox gecə vaxtı maşın sürən sürücülər əldə edir, çünki gecə vaxtı insanın gözü qarşıdan gələn nəqliyyat vasitəsinin işıqlarına görə daha çox təzyiqə məruz qalır.\nSarı və ya narıncı linzalı eynəklər ultraqırmızı şüalardan 100% müdafiə təmin edir, həm də işıqın bərq vuraraq gözə düşməsindən müdafiə edib, YNH-nin riskini azaldır.\nYaradılan günəş effekti kefi qaldırır, yorğunluğu və yuxunu aparır.\nEynək hazırlanarkən haşıyəyə xüsusi diqqət yetirilir, hansı ki, sürücünün bütün tələblərinə cavab verərək yüngül, rahat və möhkəmdir.\nBunu da qeyd etmək lazımdır ki, Aoron eynəyi həm də aktual və dəbli dizayna malikdir, buna görə də istənilən tərzi asanlıqla yekunlayır.\nAoron eynəkləri ilə istənilən yol daha rahat və təhlükəsiz olacaq!\nAoron antibərq eynəyinin əsas xüsusiyyətləri:\ngecə günəş effekti yaradır;\nbərqvurmanın qarşısını alır,\nqarşıdan gələn işıqların görməni məhdudlaşdırmasını azaldır;\nDumanda, yağışda, yüksək buludluluq, qaranlıq və gecə vaxtı sürmək olar;\ngözün yorğunluğunu götürür.\nHaşıyənin rəngi: sarı və qəhvəyi (operatordan dəqiqışdirilir).\nkorpusun rəngi: qara, gümüşü, qızılı, qəhvəyi (operatordan dəqiqışdirilir)\nDəst: eynək, kobura, təmizləyici parça, polyarizasıyanı yoxlayan test.\nTip: kişilər üçün, universal\nSalam. Bu eynəkdən istərdim. Amma burda qeyd edilən kimidirsə. Sizdən bir neçə bu tipli antifara eynəkləri və kozirok almışam , amma hələ məni qane edən olmayıb. Əgər varsa ən yaxşı antifara eynək mənə göndərin mənə ,zəhmət olmasa. 055 379 72 88\nSalam. Bu eynəkdən istərdim. Amma burda qeyd edilən kimdirsə. Sizdən bir neçə bu tipli antifara eynəkləri və kozirok almışam , amma hələ məni qane edən olmayıb. Əgər varsa ən yaxşı antifara eynək mənə göndərin mənə ,zəhmət olmasa.\nXS S M L XL XXL 3XL 4XL Bej Qara\nÜz və Bədən Üçün LIFTINQ – MASAJOR 3D - CAVANLIQ RƏMZİ!\nSürücülər üçün polerizə olunmuş, gecə işığından və pis görününüşdən müdafiə sistemli Aoron


Polislər və jurnalistlər üçün şəffaf maskalar hazırlandı – FOTO – 1Arada.az\nPolislər və jurnalistlər üçün şəffaf maskalar hazırlandı – FOTO\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin dəstəyi ilə “INNOLAND” İnkubasiya və Akselerasiya Mərkəzinin rezidenti olan “Sumaks Technologies” şirkəti tərəfindən ilkin olaraq 2 000 ədəd şəffaf maska (üz sipəri) hazırlanıb.\nBu barədə 1Arada.az-a Dövlət Agentliyindən məlumat verilib.\nİnsan həyatı üçün təhlükəsiz və ekoloji təmiz məhsul olan bu maskalar xüsusi 3D printer vasitəsi ilə hazırlanır və hava-damcı yolu ilə yayılan infeksiyalara qarşı müdafiə rolunu oynayır.\nBu maskalarla ilk olaraq COVID-19 pandemiyasına qarşı mübarizə ilə əlaqədar vəzifə tələbinə uyğun olaraq kütləvi təmasda olan polis və jurnalistlər təmin olunacaqlar.\nEyni zamanda açıq satışda olacaq bu maskalar birdəfəlik deyil, bir neçə dəfə istifadə oluna bilər.\nTagged 3D printer, azərbaycan, covid-19, ekoloji, jurnalist, kütləvi, maska, məlumat, mərkəz, polis, rezident, şəffaf, zaman\nZibil konteynerində uşaq cəsədi tapıldı\nİstanbulda zibil konteynerinin içərisində uşaq meyiti tapılıb. 1Arada.az Türkiyə KİV-nə istinadən xəbər verir ki, cəsəd konteyneri qarışdıran kağız toplayıcıları tərəfindən aşkarlanıb. Dərhal həmin əraziyə polislər gəliblər. Bir məhəllə sakini “Cəsəd zibilə atılıb. Biz də bu qədərini bilirik. Bu, insanlıqdan kənar bir hərəkətdir. İnsanlar övlad dünyaya gətirmək üçün illərini sərf edirlər, amma belə vicdansızlar da var” sözlərini […]\nYanvarın 1-dən 50 AZN ödəməlisiz, əks halda 30 AZN cərimə olacaqsız\nYanvarın 1-dən 50 AZN ödəməlisiz, əks halda 30 AZN cərimə olacaqsız Bakıda mənzilin birinin sığortalanması illik 50 manatdır, böyük şəhərlərdə illik 40 manat, rayonlarda isə illik 30 manatdır. 2020-ci il yanvar ayının 1-dən etibarən evlərin məcburi sığortalanması ciddi nəzarətə götürüləcək. 1Arada.az xəbər verir ki, bunu iqtisadçı Əli Əhmədov Sputnik Azərbaycan-a deyib. O bildirib ki, “İcbari […]\nQazaxıstanda dörd nəfərdə koronovirus aşkar edilib.1Arada.az-ın xəbərinə görə, Almatı Beynəlxalq Hava Limanında çinli turistləri daşıyan təyyarədə axtarış aparılıb. Nəticədə, dörd nəfərin ölümcül virusa yoluxduğu müəyyən edilib. Virus aşkar edildikdən sonra onlar geri – Çinə göndərilib. Səlahiyyətli şəxslər bununla bağlı verdikləri açıqlamada terminal kameralar vasitəsilə xəstələrin yüksək hərarətinin olmasını və bu səbəbdən xəstəliyi müəyyən edə bildiklərini […]\nİranda həyat bərpa olundu


İcra başçısının otağından 50 min manat pul oğurlanıb » Qlobal.Az\nQlobal.az xəbər verir ki, bu barədə reportaj.tv-də yayılan məlumatda bildirilir. İnternet rsursu bildirir ki, Yevlax Rayon icra hakimiyyətinin başçısı Anar Tağıyevin küllü miqdarda pulu oğurlanıb.\nBelə ki, başçının köməkçisinin otağından 50 min manat yoxa çıxıb. Hadisə ilə bağlı rayonda böyük ajiotaj yaranıb. Dərhal şübhəli şəxslərin axtarışına başlanıb. Pulları götürən şəxs ehtiyyatlı davransa da kameralara yaxalanıb və şəxsiyyəti müəyyən edilərək həbs edilib.\nRəhbərliyin "halal" pulunu çırpışdıran şəxs isə elə İcra Hakimiyyətinin öz işçisi olub. Memarlıq şöbəsinin mütəxəssisi Elnur Məmmədov günahını etiraf edib. Cinayətin üstü açılsa da icra başçısının tapşırığı ilə hadisənin ictimaiyyətə sızmasının qarşısının alınması üçün möhkəm tapşırıq verilib.\nMəlumatda qeyd olunur ki, bunun da öz səbəbləri var. Əvvala hadisənin özü və cinayətin törədilməsi suallar doğurur. İlk əvvəl o ağıla gəlir ki, icra başçısının müavini olan Ceyhun Kərimxanovun kabinetində bu boyda nəğd pul haradandır?\nSon zamanlar belə iri həcmdə olan pulları ancaq Dövlət Təhlükəsizlik Xidmətinin həbs etdiyi rüşvətxor icra başçılarının və müavinlərinin otağından çıxarılarkən görmüşük. Məlum olmuşdu ki, icra başçıları işsiz və aztəminatlı vətəndaşları ictimai işlərə cəlb ediblər, əməkhaqqı kartlarına köçürülən pulları mənimsəyiblər.\nBundan əlavə, onlar rayon ərazisində təmir-tikinti, abadlıq işlərinə ayrılan dövlət vəsaitlərini də ələ keçiriblər. Eləcə də rayonda yeni inzibati binaların tikintisinə ayrılan dövlət vəsaitlərini dədə malı kimi həzmi rabedən keçirmişdilər. Həbs edilən başçılar və müavinləri həm də tabeçiliyində olan vəzifəli şəxslər vasitəsilə yerli icra hakimiyyəti və digər dövlət orqanlarının vəzifəli şəxslərindən müxtəlif adlar altında pullar almışdılar. Bura fərdi sahibkarlıq fəaliyyəti ilə məşğul olan vətəndaşlardan aldıqları vəsaitlər də daxil idi.\nGörəsən Yevlax İH-də oğurlanan pulların mənşəyi haradandır? Əgər İcra Hakimiyyəti bu məlumatın gizli qalmasını istəyirsə, demək bu oğurluq pulun da mənşəyi naməlumdur.\nMənbənin kanala bildirdiyinə görə Elnur Məmmədov pulun mənbəyindən xəbərdar imiş. Yəni pulun hansı iş adamından , hansı şəraitdə, nə səbəbə alındığını bilir...


Bu yazını oxuyan neçə adamın xatirəsi, xəyalı çəkilir keçmişinə...\nBu həyatda ən çətini də elə budur!\nBəşər var olandan, əlləri qələm tutub yazandan bu hiss vəsf edilir. Məhz bu hissin sayəsində insan hissinin gücüylə Cənnəti canlandırılır. Xəyalən fikri kainatlar aşır, dolaşır. Özü kimi bir varlığa olan hissi beynində açmadığı, aşmadığı əngəllər, sərhədlər qoymur.\nOnun sözləri, baxışları sənin beynində bir başqa cürə şəkillənir, onlar unudulsa da sədası unudulmur. Onu sənə xatırladan nə varsa, hamısı zamana meydan oxuyur.\nDeyirlər insan bir dəfədən artıq sevə, aşiq ola bilər. Təbii ki bu yalandır. İnsan yalnız bircə dəfə aşıq ola bilər. Ondan sonrakılar ya bu hissin imitasıyası, ya da digər hisslərin ortaya çıxardığı hissi davranış ola bilər. Əsl sevgi yeni doğulmuş körpə qədər saf və təmiz olur (əlbətt, bunu yaşayanlar təsdiqləyər). Yel dəyməsinə qıymazsan. Sevə bildikcə svərsən. Ruhuyla danışarsan, nəfəsiylə dərdləşərsən. Bu belə sənə yetər.\nYuxarıda deyildiyi kimi körpə uşaq kövrək, dözümsüz, təkbaşına məhvə məhkum olduğu kimi, sevgi də tək tərəfli olanda yaşaya bilmir. Bir insanın sənin yanında olması ilə, səninlə olması fərqli-fərqli anlayışdır. “sevirəm” demək hələ sevmək demək deyil. Sevgi ilk öncə cəsarət istəyir. Bəlli ki, hər insanda da bu ola bilməz. Sadəcə lal hisslər yetərli olmur. O, əməkdən əziyyətdən cəfadan qidalanaraq səfə bəxş edir insana.\nBele bir deyim var “ dünyanın sonudur, hərə öz sevdiyinin yanında dayansın deyilsə, nə qədər cütlüklərin yeri dəyişər” bu fikri çox sevirəm. əslində bu cümlə biz insanların nə qədər aciz olduğunun dəlildir. Ömrünün bir dönəmi zəiflik edib, həyatında malik olacağın ən gözəl hissi qurban vermek. Bu nə deməkdir..\nBu gün hər kəs özünü idarə edəcək ağlı və qazandığı bir çox uğuru, qazancı var. Bəs yaxşı xoşbəxtliyi necə var mi?\nOnu mahnılarda şerlərdə, filmlərdə xatırlamaq...\nSevgi qətl ediləndə adına “EŞQ” deyilir...\naliya nuru 19 yazı


Rahid Əmirquliyev rekordu gözləmədi\n10:42 22 Dekabr 2015\n"Qarabağ"la müqavilə imzalayan Rahid Əmirquliyevin "Xəzər Lənkəran" karyerası başa çatıb.\nMilli.Az apasport.az-a istinadən xəbər verir ki, 2006-cı ilin yayından 9 il yarım cənubluların formasını geyinən yarımmüdafiəçi bu klubda 320 matç keçirib.\nBu qarşılaşmaların 254-ü Premyer Liqaya təsadüf edib. Rahid ölkə çempionatlarının 23 illik tarixində eyni klubda ən çox oyun keçirən 2-ci futbolçudur. "Qarabağ"da 268 çempionat matçı keçirən Aslan Kərimovdan geri qalan Əmirquliyev onu keçmək imkanını əldən verib. Hərçənd, mövsümün sonunadək "Xəzər Lənkəran"da qalacağı halda, Kərimovun rekordunu keçmək üçün 14 oyun da kifayət edəcəkdi.\nRahidin klubunu dəyişməsindən sonra indi şərəfini qoruduğu komandada ən çox çempionat oyunu keçirən futbolçu ünvanı "Qarabağ"ın üzvlərinə keçib. Əmirquliyevin yeni komanda yoldaşlarından Namiq Yusifov 213, Maksim Medvedev 207 matça çıxıb. Onlar komandalarını dəyişməsələr, 2-3 ilə Kərimovun rekorduna yaxınlaşa bilərlər.\nQeyd edək ki, "Xəzər Lənkəran"da keçirdiyi 254 çempionat oyununda Rahid 23 qola imza atıb. Ümumilikdə isə onun hesabında 311 çempionat matçında 30 qol var. "Qarabağ" 26 yaşlı yarımmüdafiəçinin karyerasında "Şahdağ" və "Xəzər Lənkəran"dan sonra 3-cü komandadır.


Prezident İlham Əliyev Polşa Senatının marşalı ilə görüşüb – Müzakirə + FOTO\n27 İyun 2017 - 19:47\nPrezident İlham Əliyev Polşa Senatının marşalı ilə görüşüb –Müzakirə + FOTO\nAzərbaycan Respublikasının Prezidenti İlham Əliyev bu gün Polşa Respublikası Senatının marşalı Stanislav Karçevski ilə görüşüb.\nGörüşdə Stanislav Karçevski Azərbaycana səfərini və Prezident İlham Əliyev ilə görüşünü məmnunluqla xatırlayıb.\nAzərbaycan ilə Polşa arasında diplomatik münasibətlərin qurulmasının 25 illiyinin qeyd olunduğunu vurğulayan Senatın marşalı bu əlaqələrə böyük əhəmiyyət verdiklərini söyləyib, xalqlarımız arasındakı dostluq münasibətlərindən məmnunluğunu ifadə edib.\nStanislav Karçevski Prezident İlham Əliyevin Polşaya rəsmi səfərinin və bu səfər çərçivəsində keçirilən biznes forumun ikitərəfli əlaqələrin müxtəlif sahələrdə gücləndirilməsi baxımından önəmini vurğulayıb. O, Polşanın BMT Təhlükəsizlik Şurasına qeyri-daimi üzv seçilməsi zamanı Azərbaycanın dəstəyinə görə dövlətimizin başçısına minnətdarlığını bildirib.\nParlamentlərarası əməkdaşlığa böyük önəm verdiklərini diqqətə çatdıran Polşa Senatının marşalı Azərbaycanın nəqliyyat dəhlizi imkanlarından istifadə edilməsinin iqtisadi əməkdaşlığın gücləndirilməsi baxımından əhəmiyyətini vurğulayıb.\nPrezident İlham Əliyev Polşaya rəsmi səfəri çərçivəsində strateji tərəfdaşlığa və müxtəlif sahələrdə əməkdaşlığa dair mühüm sənədlərin imzalanmasının ölkələrimiz arasında dostluq münasibətlərinin yaxşı göstəricisi olduğunu bildirib.\nDövlət başçısı Polşanın BMT Təhlükəsizlik Şurasının qeyri-daimi üzvü seçilməsi münasibətilə təbriklərini çatdırdı. Səfər çərçivəsində iqtisadi əlaqələrimizin mühüm hissəsinin – Azərbaycanın nəqliyyat dəhlizləri və ölkəmizin tranzit imkanlarından istifadə olunması məsələsinin müzakirə edildiyini bildirən Prezident İlham Əliyev bu nəqliyyat dəhlizlərinin inkişaf etdirilməsi üçün yaxşı potensialın olduğunu qeyd edib.\nAzərbaycan-Polşa əməkdaşlığının böyük tarixinin olduğunu deyən dövlətimizin başçısı ölkəmizin ikitərəfli əlaqələrin genişləndirilməsində maraqlı olduğunu diqqətə çatdırıb.\nPrezident İlham Əliyev Azərbaycanın Polşa ilə beynəlxalq təşkilatlar çərçivəsində, o cümlədən Avropa parlament strukturlarında uğurla əməkdaşlıq etdiklərini bildirib.\nSöhbət zamanı Azərbaycan ilə Polşa arasında siyasi, iqtisadi, humanitar, nəqliyyat, turizm və digər sahələrdə əməkdaşlıq əlaqələri ətrafında fikir mübadiləsi aparılıb.\nSonda Prezident İlham Əliyev Senatın xatirə kitabına ürək sözlərini yazıb.


«Aralarında hökm vermək üçün Allahın (Allahın kitabının) və Peyğəmbərinin yanına çağırıldıqları zaman möminlərin sözü ancaq «Eşitdik və itaət etdik!» deməkdən ibarətdir. Nicat tapanlar da məhz onlardır! Allaha və onun Peyğəmbərinə itaət edənlər, Allahdan qorxub çəkinənlər ‒ məhz belələri uğura çatanlardır (əbədi səadətə - cənnətə qovuşanlardır)»(«Nur» surəsi, ayə 51-52.)(«İsra» surəsi, ayə 23-24.).\nİndi isə Allah-təalanın valideynlər haqqındakı hökmünə nəzər salaq:\n«Rəbbin yalnız Ona ibadət etməyi və valideynlərə yaxşılıq etməyi (onlara yaxşı baxıb, gözəl davranmağı) buyurmuşdur. Əgər onların biri və ya hər ikisi sənin yanında yaşayıb qocalığın ən düşkün çağına yetərsə, onlara «uf» belə demə, üstlərinə qışqırıb acı söz söyləmə. Onlarla xoş danış. Onların hər ikisinə acıyaraq, mərhəmət qanadının altına alıb, «Pərvərdigara! Onlar məni körpəliyimdə (nəvazişlə) tərbiyə edib bəslədikləri kimi, Sən də onlara rəhm et!» de»(2,-cild, səh. 157, hədis 1.).\nBu ayələrdə valideynin haqqı Tanrının haqqından sonra qeyd olunmuşdur. Bu ardıcıllıq məsələnin əzəmətini göstərir.\nÇox dəyərli «Kafi»(«Ali-İmran» surəsi, ayə 92.) kitabında bu ayələrin həqiqi təfsiri imam Sadiqdən (ə) rəvayət olunan bir kəlamda buyurulmuşdur.\nSözügedən kitabın müəllifi mərhum Kuleyni «qeybəti-suğra» dövründə yaşadığına, qeyd etdiyi rəvayətləri məsum dövrünə yaxın rəvayətçilərdən nəql etdiyinə, yazılışında riayət olunan xüsusi ardıcıllığa, bu günə qədər ona yetirilən böyük diqqət və üsuli-dinin və Əhli-beyt fiqhinin çox mühüm qaynaqlarından olduğuna görə heç bir kitabın malik olunmadığı xüsusi etibar və çəkiyə malikdir.\nMənə belə gəlir ki, bu ayələrin təfsiri imam Sadiqin (ə) dilindən «Kafi» kimi bir kitabda qeyd olunduqdan sonra valideynlərin hüququ məsələsində heç bir kimsə üçün bəhanə gətirməyə yer qalmır.\nRavi (rəvayəti nəql edən şəxs) deyir: «Həzrət Sadiqdən (ə) ayənin mənasını soruşduqda buyurdu: «Atan-anaya yaxşılıq etmək onlarla yaxşı, mehriban, səmimi, səbir və hövsələ ilə davranmaq deməkdir. Bu, onlarla acıqlı, qaba davranmamaq, ehtiyacları olduğunu dilə gətirmədən onlara vermək və onlarla görüşməyə, onlara baş çəkməyə getdikdə əli boş getməməkdən ibarətdir.\nMəgər Allah-təala buyurmurmu?\n«Sevdiyiniz şeylərdən (Haqq yolunda) sərf etməyincə, savaba çatmazsınız»(Loğman surəsi, ayə 14-15.).\nİmam Sadiq (ə) buyurur: «Əgər onların biri və ya hər ikisi qocalığın ən düşkün çağına yetdikdə qocalıq, zəiflik və hövsələsizlik üzündən səni incidib darıxdırarlarsa, onlara «uf» belə demə. Əgər səni vurarlarsa, üstlərinə qışqırıb acı söz söyləmə. Onlarla xoş danış. Yenə sənə əl qaldırarlarsa, onlara «Allah sizin hər ikinizi bağışlasın» de. Bu, həqiqətən, xoş sözdür».\nDaha sonra tövsiyələrini belə davam etdirir: «Onlarla son dərəcə təvazö ilə davran. Baxışlarında mərhəmətli ol. Əlini onların əlindən yuxarı, səsini onların səsindən yuxarı qaldırma. Onların qarşısında oturma, onlardan önə keçmə.\nOnlar üçün dua edərək de: «Pərvərdigara! Onlar məni körpəliyimdən (nəvazişlə) tərbiyə edib bəslədikləri, böyütdükləri kimi, Sən də onlara rəhm et!»\nAllah-təala digər ayələrdə buyurur:\n«…Mənə və at-anana şükür et. Axır dönüş Mənədir! Əgər ata-anan bilmədiyin bir şeyi Mənə şərik qoşmağına cəhd göstərsələr, (bu işdə) onlara itaət etmə. (Qalan) dünya işlərində onlarla gözəl keçin (onlara itaət et). Tövbə edib, Mənə tərəf dönməyin yolunu tut. Sonra (qiyamət günü) Mənim hüzuruma qayıdacaqsınız. Mən də (dünyada) nə etdiklərinizi (bir-bir) sizə xəbər verəcəyəm».(Züha» surəsi, ayə 6.)\n«Mənhəc» təfsirində «الم يجدك يتيما فاوى»(Kafi, 2-ci cild, səh-158.) («Məgər o səni yetim ikən tapıb sığınacaq vermədimi?») ayəsinin izahında yazılır: «Bu ayədə Allah Peyğəmbərə (s) buyurur: «Sən doğulmazdan öncə atanı dünyadan apardım. Sən uşaq ikən ananı dünyadan apardım. Çünki əgər sağ qalsaydılar, peyğəmbərlik məsuliyyəti ilə ata-ananın hüquqlarına riayət etmək məsuliyyəti sənin üçün ağır olardı.\nBir nəfər imam Sadiqdən (ə) soruşdu: «Ən fəzilətli, üstün əməl hansıdır?» Həzrət (ə) buyurdu: «Vaxtında namaz qılmaq, ata-anaya yaxşılıq və Allah yolunda cihad etmək».(Həmən mənbə, səh-159.)\nİmam Sadiq (ə) buyurur: «İnsana ata-anasına ‒ istər diri, istərsə də ölü olsunlar ‒ yaxşılıq etməyə mane olan nədir?»(Kafi, 2-ci cild, səh-159.)\nBir nəfər o Həzrətdən (ə) soruşdu: «Ata-anam dünyasını dəyişib. Mən nə edim?» Həzrət (ə) buyurdu: «Onların tərəfindən namaz qıl, sədəqə ver, Həccə get və oruc tut».(Vəsail, 21-ci cild, səh-491.)\nŞam namazını da birlikdə qıldıq. Namazdan sonra dünyasını dəyişdi. Həzrətin (ə) buyurduğu «Anan dünyasını dəyişdikdə özün dəfn et!» sözləri yadıma düşdü. Sübh tezdən şiələrə xəbər verdim. Lakin onlar «Keşişə xəbər ver» dedilər. Mən «Anam müsəlmanlığı qəbul etmişdi» dedim. Bundan sonra onların köməyi ilə anamı dəfn etdik».(Həmən mənbə, səh-490.)\nCabir Cöfi deyir: «Mən imam Sadiqin (ə) yanında olarkən bir kişi ərz etdi: «Valideynlərim əhli-sünnətdirlər. Məzhəbi təəssübləri çoxdur. Onlarla necə davranım?» Həzrət (ə) buyurdu: «Bizim həqiqi şiələrimizlə necə davranırsan?» Kişi «Onlarla eşqlə, məhəbbətlə davranır, problemlərinin həllinə çalışıram»-deyə cavab verdi. Həzrət (ə) buyurdu: «Valideynlərinlə də eləcə davran!»(Bihar, 74-cü cild, səh-59.)\nDigər bir gənc isə valideynləri sağ olduqda onların üzünə ağ olur. Lakin onlar vəfat etdikdən sonra borclarını ödəyir və onlar üçün bağışlanmaq istəyir. O, bu hərəkətlərinə görə, valideynlərinə yaxşılıq etmiş şəxs kimi qeydə alınır.»(Bihar, 38-ci cild, səh-196.)\nBir şəxs Kəbədə Əbuzərə dedi: «Əlinin (ə) çöhrəsinə çox baxırsan». Əbuzər cavab verdi: «Peyğəmbərin (ə) yanında idim. Mənimlə Həzrətin (ə) arasında fasilə yox idi. Həzrət (s) mənə buyurdu: «Əliyə (ə) baxmaq və ata-anaya mərhəmətlə nəzər salmaq ibadətdir».(Bihar, 74-cü cild, səh-45.)\nİmam Musa ibn Cəfər (ə) buyurur: «Bir şəxs həzrət Peyğəmbərdən (s) «Atamın haqqını mənim üçün aydınlaşdır»-deyə xahiş etdi. Həzrət (s) buyurdu: «(Övladı) onu adı ilə çağırmasın, onun qarşısında oturmasın və onun söyülməsinə səbəb olmasın».(Tuhəful-uqul, 238.)\nHəzrət Sadiq (ə) buyurur: «Övladlara valideyinlərinə qarşı üç şey vacibdir: hər bir halda onlara təşəkkür etmək, Allaha qarşı üsyandan başqa, qalan yerlərdə onlara itaət etmək, aşkarda və gizlində onların yaxşılığını (xeyirini) istəmək».(Bihar, 74-cü cild, səh. 61-67.)\nHəzrət Peyğəmbər (s) buyurur: «Valideyninə qarşı çıxana deyilər: «Nə edirsən, et. (Onsuz da) Mən səni bağışlamayacağam»;(Həmən mənbə.) «Allah bu dünyada iki şeyin əzabını tezləşdirər: zina (zülm) və valideynin üzünə ağ olmaq»;(Həmən mənbəə).«Ata-anasını qəmləndirən şəxsin üzünə ağ olur».(Həmən mənbə, səh. 82)\nO şəxs məsciddən çıxdıqdan sonra Peyğəmbər (s) buyurdu: «Əgər anası sağ olsaydı, ona yaxşılıq etməklə bağışlanmağa daha yaxın olardı».(Bihar, 13-cü cild, səh-330..)\nMusa (ə) Allahdan üç dəfə tapşırıq istədikdə xitab olundu: «Sənə iki dəfə ananı, bir dəfə isə atanı tapşırıram».(Vəsail, 21-ci cild, səh-490.)\nHəzrət Baqir (ə) buyurur: «Üç şeydə insan üçün azadlıq yoxdur: yaxşılıq və pislik qarşısında əmanətdarlıqda, yaxşılıq və pislik qarşısında vəfadarlıqda və yaxşılıq və pislik qarşısında valideynlərə yaxşılıq etməkdə».(Mənazilül-axirə. Mühəddis Qummi.)\nBir gənc ölüm ayağında idi. Həzrət Peyğəmbər (s) onu yoluğmağa getmişdi. Həzrət (s) şəhadəti ona təlqin edir, o isə üzünü çevirərək şəhadətini demirdi. Həzrət (s) anası olub-olmamadığını soruşduqda, «Bəli»-deyə cavab verdilər. Rəsulullah (ə) gəncin anasını çağırtdırıb ona buyurdu: «Övladından narazısanmı?» Qadın: «Bəli, narazıyam»-dedi. Həzrət (s) buyurdu: «Ondan razı ol. Çünki şəhadətini deyə bilmir, dili bağlanıb». Anası «Ürəyimi parçalayıb, ondan narazıyam»-deyə bildirdi. Həzrət (s) buyurdu: «Mənə görə ondan razı ol». Qadın, yalnız həzrət Peyğəmbərin (s) xatirinə onu əfv etdi. Həzrət (s) ölüm ayağında olan gəncə buyurdu: «Haqqın yeganəliyinə və mənim Peyğəmbərliyimə şəhadət ver». Gənc şəhadət verdi. Həzrət (s) «Öncə nə üçün cavab vermirdin?»-deyə soruşduqda, gənc dedi: «İlk dəfə qəribə bir hay-küy mənə hücum etmişdi. Mən deyə bilmirdim. İndi o hay-küy məndən uzaqlaşıb. Asanlıqla şəhadət verə bilirəm».(Bihar, 74-cü cild, səh-224.)\nİmam Səccad (ə) buyurur: «Anana qarşı diqqətli ol. O səni doqquz ay və ya ondan az heç kəsin heç kəs üçün daşımadığı bir yük kimi daşıyıb. Heç kəsin kimsə üçün çəkmədiyi zəhməti çəkib. Bütün varlığı ilə səni qoruyub. Öz aclığına fikir verməyərək, səni doydurub. Öz susuzluğuna fikir verməyərək, sənə su verib. Özünün geyimi olmasa belə, səni geyindirib. Özü soyuqlayıb, lakin səni ondan qoruyub. Özü istiyə sinə gərərək, səni ondan qoruyub. Sənə görə şirin yuxunu özünə haram edib. Səni soyuqdan, istidən qoruyub. O bütün bunları sənin kimi övladı olması üçün edib. Əgər Allahın yardımı olmazsa, sən onun zəhmətlərinin qarşılığını ödəyə bilməzsən».(Vəsail, 18-ci cild, səh-224.)\nHəkim Nami deyir: «İmam Sadiqə (ə) ərz etdim: «Atam mənə bir ev bağışlayıb. İndi onu əlimdən almaq istəyir. Həzrət (s) buyurdu: «Atan pis iş görüb. Əgər sənə qarşı çıxsa, onun qarşısında səsini ucaltma. Əgər hay-küy salsa, sən onunla yavaş danış».(«Təğabun» surəsi, ayə 14.)\nCategory: İslamda ailə 2 | Views: 749 | Added by: Islam_Kitabxanasi | Rating: 0.0/0


Günün qoroskopu: Ünsiyyətdə problemlərinizin olduğu insanla təmasları minimuma endirin\n08 Aprel 2021 , 11:03\nQoç - hər şeyi ataraq dünyanın o biri başına yollanmaq istəyirsiniz. Bu hiss müvəqqətidir. Emosiyalara aldanmayın. Bir qədər əvvəl verdiyiniz öhdəlik və vədləri unutmayın. Təmkinli olun, hərdəmxəyal insan təsiri bağışlamayın. Yaxın ətrafınızdakı insanlar sizi diqqətlə müşahidə edirlər. Emosional davranış ciddi problemlərə səbəb ola bilər. Günün ikinci yarısı birgə layihələr, ümumi məqsədə çatmaq üçün səylərin birləşdirilməsi üçün əlverişli deyil. Ən yaxşı ideya və ya niyyət münaqişə, qarşıdurma, münasibətlərin aydınlaşdırılması ilə korlana bilər. Dözümlü, səbrli olun.\nOxatan - mübahisə və diskussiyalarda iradəli olun. Sizə gərəkli işin başa çatdırılması üçün qətiyyətli davranın. Əsla geri çəkilməyin. İddia və iradlarınızın arqumentlər bazası zəif olmamalıdır. Belədə indiyədək yalnız özünü absolyut həqiqət carçısı sayan insanlar belə, sizi dinləyəcəklər. Yeni ideyalar yaranır. Həmin ideyaların reallaşdırılmasında sizə yardım edən şəxslər tapılacaq. Günün ikinci yarısında fiziki əməyə xüsusi önəm verin. Belə əmək sizi yormayacaq, əksinə, gümrahlıq verəcək. Yaşam potensialınızın səviyyəsi yüksəkdir.\nDolça - ünsiyyətdə problemlərinizin olduğu insanla təmasları minimuma endirin. Gərgin, mürəkkəb gündür. Görüş və danışıqlarda diqqətli olun. Dostlar çətin anlarda sizi tək qoymayacaq. Ciddi yanaşma və xüsusi diqqət tələb edən işləri ertələyin. Maliyyə məsələlərini çözməyə çalışmaq, pulla bağlı əməliyyatlara başlamaq məsləhət deyil. Əhəmiyyətli məbləğdə pul itirə bilərsiniz. Kimsəyə borc verməyin. Axşam saatlarında qəfil qonaq gələ bilər.\nReza Ebruya Hadisə ilə xəyanət edib


Qızılca xəstəliyi epidemiya həddinə çatdı – GÜRCÜSTANDA – medpress.az\nGürcüstanda bu ilin əvvəlindən qızılcaya 335 yoluxma qeydə alınıb.\nMedpress.az Gürcüstan mediasına istinadən bildirir ki, bu barədə ölkənin məcburi köçkünlərin işləri, əmək, səhiyyə və sosial müdafiə naziri David Sergeenko məlumat verib.\nOnun sözlərinə görə, ölkədə qızılcaya yoluxma epidemik həddə çatıb və bu xəstəliyə qarşı yeganə mübarizə yolu vaksinasiyadır: “Hökumətin bugünkü iclasında qəbul olunacaq qərara əsasən, qızılcaya qarşı peyvənd bütün vətəndaşlar üçün ödənişsiz olacaq”.\nNazirin iddiasına görə, Gürcüstan hökumətində qızılca epidemiyasının yayılmasına qarşı kompleks tədbirlər müzakirə olunur və bu xəstəliyə qarşı məcburi peyvəndləşdirmə haqda düşünülür.\nXəstəliklər rubrikalarında dərc olunub. Açar sözlər: epidemiya, Gürcüstan, qızılca


Ayaz Mütəllibov yalnız o mənada haqlıdır ki, dövlət müstəqilliyi onun prezidentliyi dövrünə təsadüf edib. O, dövrdə Mütəllibovun buna qarşı çıxmağa gücü çatmazdı.\nTuraninfo.org xəbər verir ki,Bu fikirləri Teleqraf.com-a Azad Demokratlar Partiyasının sədri, istiqlalçı deputat Sülhəddin Əkbər sabiq prezident Ayaz Mütəllibovun “müstəqilliyi təmin edən şəxs mən olmuşam” fikrini şərh edərkən deyib.\nSülhəddin Əkbər əlavə edib ki, Azərbaycanda dövlət müstəqilliyinin bərpa edilməsinin milli azadlıq hərəkatının qələbəsi olduğu heç kimə sirr deyil:\n“Milli azadlıq mübarizəsinin hərakatverici qüvvəsi Azərbaycan xalqı, onun liderliyini edən isə Azərbaycan Xalq Cəbhəsi və onun parlamentdəki təmsilçiləri, Demokratik Azərbaycan Blokudur. Bu artıq tarixdir və kimsəninsə bunu dəyişməyə gücü yetməz. Sadəcə formal olaraq həmin dövrdə qəbul olunan Konstitusiya Aktında Mütəllibovun imzası var”.\nS. Əkbər qeyd edib ki, Mütəllibovun indinin özündə belə Azərbaycanın müstəqilliyini tərəfdarı olmasına şübhə edir: “Onun son çıxışı açıq göstərir ki, SSRİ-nin dağılmasına heyfslənir”.\nS. Əkbər əlavə edib ki, 1991-ci ildə Azərbaycanda baş verən proseslərlə Mütəllibovun indi söylədiyi fikir arasında ciddi fərq var:\n“Demokratik Azərbaycan Bloku, insanlar müstəqillik uğrunda mübarizə aparanda Ayaz Mütəllibov 1991-ci ilin martında yenilənmiş SSRİ-nin saxlanılması üçün referendum keçirirdi. Biz etiraz olaraq parlamentdə aclıq aksiyası keçirirdik. Sovet əsgərləri bizi oradan zorla çıxardılar. Nəhayətdə “QKÇP”-ni cəmi iki respublika rəhbəri dəstəkləmişdi ki, onlardan biri Mütəllibov idi. Bunları əsla unutmamalıdır.”


Sovet qoşunlarının Bakıda hərbi əməliyyatlarından 18 il keçir\n2022, 21 Yanvar, Cümə, Bakı vaxtı 03:48\nFaciənin ildönümü dünyanın bir sıra ölkələrində də qeyd olunur\nAzərbaycanda 1990-cı il yanvarın 20-də baş vermiş faciənin ildönümü qeyd olunur. Bununla bağlı ölkədə matəm elan olunub, bütün dövlət bayraqları endirilib. Prezident İlham Əliyevin başçılığı ilə nazirlər, hökumət nümayəndələri, xarici ölkələrin səfirləri səhər saatlarında Şəhidlər Xiyabanını ziyarət ediblər. Prezident səfirlərdən başsağlığı qəbul edib.\nBakı vaxtı ilə saat 12.00-da bütün ölkə ərazisində bir dəqiqəlik anım sükutu elan olunub, nəqliyyatın hərəkəti dayandırılıb. Müxtəlif dövlət orqanlarının kollektivləri və sadə əhalinin Xiyabana axını davam edir.\nNəqliyyat nazirinin müavini Musa Pənahov jurnalistlərə deyib ki, anım mərasimləri ilə əlaqədar Bakının bir sıra küçələrində, xüsusilə də Şəhidlər Xiyabanı ətrafında nəqliyyatın hərəkətinə qoyulan məhdudiyyətlər axşam saatlarına qədər davam edəcək.\n1990-cı il yanvarın 19-dan 20-nə keçən gecə Sovet Ordusu Bakıya daxil olaraq, dinc əhalini gülləbəran edib. Faciə nəticəsində 131 nəfər həlak olub, 744 nəfər yaralanıb, 841 nəfər həbs edilib.\nXarici Ölkələrdə Yaşayan Azərbaycanlılarla İş üzrə Dövlət Komitəsinin sədri Nazim İbrahimov «Azadlıq» radiosuna deyib ki, faciənin ildönümü dünyanın bir sıra ölkələrində diaspor və siyasətçilər səviyyəsində qeyd olunur. Onun fikrincə, 20 yanvar hadisələrinin özündən daha çox onun yaranma səbəblərinin beynəlxalq ictimaiyyətə çatdırılması daha vacibdir.


Lalafo CEO-su Kostiantyn Miska: "Lalafo məmur biznesi deyil" | Technote.az\nLalafo CEO-su Kostiantyn Miska: "Lalafo məmur biznesi deyil"\nSon zamanlar reklamları ilə demək olar ki, evimizə qədər gələn Lalafo, bazarda kifayət qədər söz-söhbətlərə səbəb olur. İstər reklam strategiyaları istərsə də reklam xərcləri hamı tərəfindən müzakirə olunur. Yadınızdadırsa bir müddət əvvəl Lalafo elan saytının daha doğru Lalafo startap-nın bazardakı payı və rəqibləri haqqında araşdırma etmişdik. Həmin araşdırmanı buradan oxuyub tanış ola bilərsiniz. Son günlər isə sosial şəbəkələrdə istifadəçilər, hətta mütəxəssislər tərəfindən Lalafo-nun biznesinin əsasında məmur biznesinin dayandığı iddia edilirdi.\nBütün bu söz söhbətlərə köklü şəkildə aydınlıq gətirmək üçün Lalafo-nun ortaq qurucusu və icraçı direktoru olan Kostiantyn Miska ilə əlaqəya keçib ondan suallarımıza cavab almağa çalışdıq.\nKostiantyn Miska-nın Technote-a verdiyi yazılı müsahibəni sizlərə təqdim edirik.\n- İlkin olaraq bu ideya üzərindən neçənci ildə fəaliyyətə başladınız və fəaliyyətə başlayanda planınızda Azərbaycan var idimi?\n- Lalafo beynəlxalq brend kimi 2016-cı ilin yanvarından fəaliyyət göstərir. Bundan əvvəl biz Asiya regionunda müxtəlif brendlər adı altında bir neçə bazarda fəaliyyət göstərmişik. Bizim yanaşmamız ilk olaraq marketləri test etməkdir. Təbii ki, Azərbaycan böyük potensialı olan marketdir. Azərbaycan da daxil olmaqla digər bir çox ölkələrdə proyektə başlayanda testlər edirdik.\n- Biznesinizə ilkin yatırımı nə zaman aldınız? Əgər sirr deyilsə bu neçənci ildə baş verdi?\n- Təəssüf ki, bu barədə açıqlama verə bilmərik.\n- Bəzi insanlar sizin şirkətin məmurlara - dövlət idarəçilərinə sahib olduğunu yaxud həmin mənbələrdən maliyyələşdiyinizi deyirlər. Bu nə dərəcədə doğrudur? Lalafo əslində kimə məxsusdur?\n- Bu doğru deyil. Bizim şirkətimiz mərkəzi Kiyev-də olan beynəlxalq şirkətdir. Biz dünyanın müxtəlif sahələrində online klassifikasiya xidməti göstəririk. Lalafo brendi isə Yalla Classifieds-a məxsusdur.\n- Reklam strategiyanız və reklamlarınız çox söz-söhbətə səbəb olur. Bunu bilərəkdən edirsiniz? Bu haqda nəsə demək istərdinizmi?\n- Biz müxtəlif ölkələrdə online elan təcrübəsinə malik olduğumuz üçün bu bizim üçün yeni deyil, ona görə də bizim strategiyamız söz-söhbətlərə səbəb olur. Məsələn, yeni bir brend üzə çıxır və bir bazar kompaniyası başladır. İnsanlar bundan sonra onun haqqında danışmağa başlayır. Bu yeni bir şey deyil. Bizim fikrimizcə isə biz burada yeni brend deyilik. Biz öz kateqoriyamızda ilk brendik. Bizim məqsədimiz bu kateqoriyanı Azərbaycanda yaratmaqdır. Biz görürük ki, insanların bizim təqdim etdiyimiz kimi bir servisə ehtiyacı var. İnkişaf etməkdə olan bazarlarda sistemli şəkildə fəaliyyət üçün şərait olmur. Kimsə bu bazarı yaradıb birinci olmaq istəyir. Təbii ki, biz hal-hazırda bir çox yeni rəqiblər görürük. Biz artıq təkcə məlumatsızlarla üzləşmirik, bazardan anlayanların sayı artıb. Buna görə də bizim reklam strategiyamız bu qədər sərt görünür.\n- Bazarda kifayət qədər rəqibiniz var. Rəqiblər haqqında nə deyə bilərsiniz? Lalafo digər rəqiblərindən əsasən nəyi ilə fərqlənir?\n- Bizim məqsədimiz satıcı ilə alıcı arasındakı münasibətləri ən qısa zamanda həll etməkdir. Biz uzun zamandır görürük ki, bunu bacara bilmək üçün fərqli şəkildə rəqabətə ehtiyac yoxdur.\n- Görüşlərin birində açıqladığınız statistikalar və saytınızdan olan alış-verişlər çox müzakirələrə səbəb olmuşdu. Siz bitmiş əməliyyatları nəyə əsasən hesablayırsınız?\n- Biz alış-veriş mərkəzi deyilik və bizim tranzaksiyalı biznes modelimiz yoxdur. Bizim vəzifəmiz satıcının məlumatlarını alıcıya ötürməklə onların görüşməsinə şərait yaratmaqdır. Təbii ki, bizim effektivliyimizi ölçmək üçün metodlarımız var. Onlardan biri "satıcı ilə əlaqə saxlamaq”dır. Bununla onların servisimiz haqqında rəylərini və məmnunluq dərəcələrini öyrənirik.\nİş kompüteri ilə bitcoin mining etmiş məmur cərimələndirildi\nSon zamanlar reklamları ilə demək olar ki\nevimizə qədər gələn Lalafo\nbazarda kifayət qədər söz-s


Qara nöqtələr » Joy.az - Bizimlə daha rəngarəng\nDəridə iltihabi proseslər və qara nöqtələrin olması tipik gənclik sindromudur. Təcrübə göstərir ki, kosmetoloqlara müraciət edən 13-30 yaş arasında olan gənc xanımların əksəriyyəti eyni səhvi edirlər:qara nöqtələri qıcıqlandırmaq, üz dərsini səhər-axşam sabun və bol su ilə yumaq, müxtəlif losyon və kremlərdən gen-bol istifadə etmək...\nƏslində dəri altında yığılan piyi həmin üsullarla yox etmək mümkün deyil.\nİltihabi qara nöqtələrin yaranma səbəbi orqanizmdə gedən mddələr mübadiləsinin pozğunluğudur. İlk növbədə maddələr mübadiləsini qaydaya salmaq üçün xüsusi qida rejimi tətbiq etməkdən başlamaq lazımdır. Qida A, B, C vitaminləri ilə zəngin olmalı və yağ mütləq məhdudlaşdırılmalıdr.\nİltihabi qara nöqtələrin yaranmasının digər səbəbləri xroniki və bağırsaq xəstəlikləri ilə əlaqdar olur. Ona görə bağırsaq fəaliyyətini normallaşdırmaq mühüm məsələlərdən biridir.\nQara nöqtələr səpkilərinə buxar vannaları çox yaxşı təsir edir.\nYağlı dərini təmizləmək üçün buğda, yulaf, düyü, badam kəpəkləri faydalı təsir göstərir. Axşamlar dərini təmizlədikdən sonra ilıq bitki cövhəri ilə yaxalanmaq və ya dəriyə müalicəvi təsir göstərən bitkilərdən islatma qoymaq lazımdır.\nSu ilə yaxalanandan və ya islatmadan sonra üzü qurutmaq düzgün deyil. Axşamlar isti, səhərlər soyuq su ilə yaxalnma məsləhətdir. Dərini bitki cövhəri ilə yaxalama, yağlı və həsas dəriyə islatma qoulması iki həftə sonra lazımi nəticə verir. Dəri möhkəmlənir və normallaşmağa başlayır. Vaxtı-vaxtında təmizləyici maskalardan istifadə etmək də faydalıdır.\nBurundaki qara nöqtələr necə yox edilər?\nmənim dərdim sızaqdı\n28 May 2014 20:03\nMende yoxdu sukur Allaha\nMende yoxdu. Inwallah olmaz\nMəndə də var bunlardan\nyaxsi ki mende yoxdu.........


SON İLLƏRDƏ MÜSƏLMAN ÖLKƏLƏRİNDƏ BAŞ VERƏN İCTİMAİ İĞTİŞAŞLAR Hz. MEHDİNİN (ə.s) ÇIXIŞ ƏLAMƏTLƏRİNDƏNDİR | ISKRA\nSON İLLƏRDƏ MÜSƏLMAN ÖLKƏLƏRİNDƏ BAŞ VERƏN İCTİMAİ İĞTİŞAŞLAR Hz. MEHDİNİN (ə.s) ÇIXIŞ ƏLAMƏTLƏRİNDƏNDİR\nPeyğəmbərimizin (s.ə.v) axırzaman və hz. Mehdinin (ə.s) çıxış əlamətləri ilə əlaqədar verdiyi ətraflı məlumatlar bir-birinin ardınca zühur edir. Hədislərdə bildirilən əlamətlər arasında müsəlman ölkələrində baş verən hadisələrdən də bəhs edilmişdir. Peyğəmbərimizdən (s.ə.v) edilən rəvayətlərdən məlum olur ki, müsəlman ölkələrində baş verən qarışıqlıqlar, fitnələr və böyük hadisələr hz. Mehdi (ə.s) çıxana qədər davam edəcək (doğrusunu Allah bilir). Hal-hazırda müsəlman ölkələrində müharibə və qarşıdurmalar, terror, şiddət, anarxiya, qarışıqlıq, qırğınlar, işgəncələr və əxlaqi degenerasiya dözülməz həddə çatıb. Bu ölkələrdə baş verən hadisələr hədislərdəki izahlarla üst-üstə düşür. Bölgədə yaşanan anlaşılmazlıqlar, döyüşlər, işgəncə və qırğınlar hz. İsanın (ə.s) nüzulu və hz. Mehdinin (ə.s) zühuru ilə bağlı olan əlamətlərdəndir.\nPeyğəmbərimiz (s.ə.v) müsəlman ölkələrində baş verən hadisələri 1400il əvvəldən xəbər vermişdir.\n2003-cü ildə İraq müharibəsinin ilk günlərindən etibarən Bağdad ən çox bombardmana məruz qalan şəhərlərdən biri olmuşdur. Güclü bombardman gecələr Bağdadın hədisdə xəbər verildiyi kimi, alov-alov yanmasına səbəb olmuşdur. Bağdadın qəzet və televizor xəbərlərində verilən görüntüləri yuxarıdakı hədisdədiqqət çəkilən “alovlarla yox ediləcək” ifadəsinə tamamilə uyğundur.\nPeyğəmbərimizin (s.ə.v) “Hələ bir tərəfdə sönməmiş, digər tərəfdə alovlanan fitnələr görünəcək və səmadan bir münadinin “Əmriniz nədir” şəklindəki səsinə qədər belə davam edəcək. (Kitab-ül Burhan Fi Alamet-il Mehdiyy-il Ahir Zaman, s.25)” və “Fitnələr ard-arda davam edər… “Nə vaxt bitdi?” -deyilər, yenə də davam edər gedər” (Kitab-ül Burhan Fi Alamet-il Mehdiyy-il Ahir Zaman, s. 36)” hədisləri ilə diqqət çəkdiyi kimi, müsəlman ölkələrində qarışıqlıq və şiddət hadisələri ard-arda yaşanacaq. Müsəlman ölkələrinin yaşadıqları qarışıqlıq və parşalanmanın təməlində Peyğəmbərimizin (s.ə.v) fitnə kimi bildirdiyi darvinist və materialist dünyagörüşün böyük təsiri var. Bu ölkələr İslam dinini qəbul etmələrinə baxmayaraq, Quran əxlaqının gətirdiyi sevgi və sülh ruhunu tam mənada yaşamırlar. Bu ölkələrin çoxunda uzun illərdir darvinist təhsiləüstünlük verilir, dövlət rəhbərləri darvinizmi dəstəkləyir, gənclər darvinist-materialist kimi yetişdirilir. İslami camaatların və qrupların əzilməsi, din əxlaqının azad şəkildə yaşanmasına mane olunması, xristianlara qarşı hücumlar Quran əxlaqına tamamilə müxalif olan darvinist-materialist dünyagörüşün nəticəsidir. Son günlərdə Misir və Tunisdəki yaşanan hadisələrdə də etirazların zamanla təcavüzkarlığa, talan və zorakılığa çevrilməsi eyni dünyagörüşün nəticəsidir.\nQƏDİM TÜRKLƏR VƏ İSLAM “NUH’UN GEMİSİ CUDİ’DE”


Keçmiş MTN naziri: "Vəzifədən getməyimə baxmayaraq..." - Azinforum.az İnformasiya Portalı\nAna səhifə / Şou Biznes / Keçmiş MTN naziri: “Vəzifədən getməyimə baxmayaraq…”\nKeçmiş MTN naziri: “Vəzifədən getməyimə baxmayaraq…”\n“Bu gün 76 yaşım tamam olur. Çoxları sual verirlər ki, “özünüzü necə hiss edirsiniz?”. Qısaca cavabım belədir: özümü 76 yaşındakı kimi hiss edirəm”.\nBu sözləri modern.az-a açıqlamasında 1995-2004-ci illərdə Azərbaycanın milli təhlükəsizlik naziri olmuş Namiq Abbasov deyib.\n“İnsanın özəl günlərindən biri də yaşının üstünə yaş gəlməsidir. Təbii ki, doğum günündə ilk ürək sözlərini, xoş arzularını ailə üzvləri dilə gətirir”.\n“Doğum günü keçirtməyi sevmirəm. Demək olar ki, əvvəllər də, nazir işləyəndə də buna meylli deyildim. Bunun da səbəbi var. Hədiyyə qəbul etməyi sevmirəm. Doğum gününə gələn insanlar da hədiyyəsiz gəlmirlər. Ona görə də ən yaxşısı bu günü keçirməməkdir”.\n“Keçmiş dostlarınız sizi təbrik ediblərmi?” sualına sabiq nazirin cavabı belə oldu:\n“Salam verdiyim insanların çoxu doğum günümdə məni unutmur. Vəzifədən getməyimə baxmayaraq, dostlarla salamım qalır. Ona görə də keçmiş dostlar arasından da təbrik edənlər var”.\nÖncəki “Azərbaycan elminin əsas problemi alimindən daha çox maliyyəsi ilə bağlıdır” – DEPUTAT\nNövbəti “Koç” Holdinqin yeni rəhbəri məlum oldu


“Forza Neftçi” boykotun səbəbini açıqladı | SuperSport\nƏsas səhifə Futbol “Forza Neftçi” boykotun səbəbini açıqladı\nDərc etdi: SupersportTarix Dekabr 17, 2018 , 00:01 Kateqoriya: FutbolRəy yoxdur\n“Forza Neftçi” azarkeş qrupu son günlər baş verən məlum olaylarla bağlı bəyanat yayıb.\nSupersport.Az həmin bəyanatı təqdim edir:\n“Forza Neftçi” niyə yoxdur? Yəqin ki, bizim komandanın yaxşı dövründə ona arxa çevirdiyimizi düşünənlər olacaq. Amma bu, əsla belə deyil. Əlbəttə ki, qar, tufan, məsafə, 7-ci yer bilmədən hər zaman flaqmanın arxasında olan bir azarkeş qrupu durduq yerə bu addımı atmaz. Tribunadan çəkilməyimizin səbəbi adımıza ləkə yaxılmasıdı. Böyük qardaşımız, həm bizim, həm “Neftçi”, həm də Azərbaycan tribunasında əvəzsiz xidmətləri olan Sübhan Əliyev dövlət orqanlarına çağırılıb. Guya biz hansısa siyasi işlərə qarışmış, dövlət məmurunu təhqir etmiş, onu istefaya çağırmışıq, eləcə də “Sabah”la oyunda oturacaqları qırmışıq və s.\nHər zaman istər buradan, istərsə də adi insanlarla görüşlərdə öz ideologiyamız haqqında böyük bir qeyd vurğulayırıq. Bu, bizim ideologiyamızın yalnız və yalnız “Neftçi” olması, apardığımız mübarizənin, etdiyimiz fədakarlıqların da yalnız və yalnız “Neftçi” üçün olmasıdır. Başqa məsələlər isə bizi maraqlandırmır. Ən azından tribunasından “Ultras no politica” banneri asan azarkeş qrupu necə ola bilər ki, hansısa siyasi işlərə qarışsın? “Forza Neftçi” adi bir klubun yox, Azərbaycanın ən köklü klubu “Neftçi”nin azarkeşidir. Həmin komanda ki, rəhbərliyi öz sosial şəbəkə hesabında bizim şəklimizi örtük şəkli qoyub. Və həmin komanda ki, onun azarkeşi “bandotdel”ə çağırılmamalıdır. Bizim hər hansısa siyasi səhvimiz ola bilməz.\n2-ci sual: Necə olur ki, “Sabah”la oyunda baş verənlərə görə bizə etmədiyimiz şeylər üzündən ittihamlar edilir, adımıza yalan yerə söz çıxarılır, komandamızın rəsmisi Ceyhun Sultanova 10 oyunluq, kluba 16 min manatlıq cərimə tətbiq olunur, üstəlik biz də orqana çağırılırıq, amma həmin oyunda bütün aqressiyalara səbəb olmuş baş hakim Rəhim Həsənovun cəzası açıqlanmır? Onun etdikləri qanun çərçivəsinə sığmır və cəzasız qalır?!\nİllərdir, komandamız 1-ci yer üzünə həsrət idi və oyunun son dəqiqələrində futbolçularımıza göstərilən haqsız vərəqələr bizi özümüzdən çıxara bilər. Dünyanın hər yerində azarkeş çılğın və əsəbi olur, bu halda qırdığımız 10-15 oturacağa görə də fəxr edə bilmərik. Əksinə azarkeş qrupu olaraq cəzasını ödəməyə də hazırıq. Rəhbərlik bizim arxamızda dursa da, durmasa da, biz etdiyimiz qanun pozuntusuna görə cəzaya razıyıq, qanuna tabeyik. Amma haqlı olduğumuz halda etmədiyimiz əməllərə görə heç vaxt cavab verməyəcəyik. Nəyin bahasına olursa, olsun, günahsız olduğumuzu sübut etməyə hazırıq. Biz böyüdükcə kimlərsə narahat olmağa başlayır. İndiyə qədər aramızda təxribata cəhd edən insanlar, provokatorlar olub, lakin araşdırıb dərhal onu aramızdan göndərmişik. Bu isə bizim komandamızdan başqa bir şeyə marağımızın olmamasının göstəricisidir. Və bu günə çox böyük əziyyətlərlə gəlmişik. Bunların qarşılığında isə kimlərinsə bizi haqsız yerə şikayət etməsi, bizə bu cür böhtanların atılması isə heç xoş deyil. Hər zaman haqqın, ədalətin, sağlam rəqabətin tərəfdarı olmuşuq, tribunada etdiyimiz bütün fədakarlıqlar isə yalnız komandamıza dəstək məqsədi daşıyıb. Adımızdan və say çoxluğundan istifadə edib hər hansısa siyasi, təxribat xarakterli şüarlar səsləndirməmişik.\nYuxarıda sadaladığımız amillərə görə belə hallar bizim tribunamızda yolverilməzdir, ola bilməz. Ona görə də qanun qarşısında düz olduğumuzdan əminik. Təmiz vicdanla alnı açıq bundan sonra da fəaliyyətimizə davam edəcəyik. Sadəcə üzvlərimizin, qardaşlarımızın təhlükəsizliyi naminə bir müddət tribunada olmayacağıq. Tək marağımız və tək sevgimiz “Neftçi” olaraq da qalacaq. Gün gələr yenidən 1A-da bannerimizin arxasında yerimizi alarıq!”\n“Qarabağ”ı sevindirən qol – Video


"Hökumət ərizəçilərə ümumilikdə 30 min avro ödəməlidir"\nAvropa İnsan Hüquqları Məhkəməsi (AİHM) iyulun 22-də Azərbaycandan göndərilmiş daha 4 şikayət üzrə qərarını elan edib.\nMəhkəmə iddia edilən pozuntuların əksəriyyətini tanıyıb. Azərbaycan hökumətinin üzərinə ərizəçilərə ümumilikdə 30 min avro ödəmək vəzifəsi qoyub.\n“Mahmudov və Ağazadə Azərbaycana qarşı” işdə məhkəmə hesab edib ki, “Müxalifət” qəzetinin baş redaktoru və əməkdaşı Rövşən Mahmudov və Yaşar Ağazadənin ifadə azadlığı hüququna müdaxilə edilib.\nQərar qəti olduqdan sonra hökumət ərizəçilərə mənəvi zərərə görə 2400, xərc və məsrəflərə görəsə 1000 avro ödəməlidir.\nMüxalif məzmunlu “Müxalifət” qəzetinin baş redaktoru və əməkdaşı Azərbaycanın siyasi xadimlərindən olan Cəlal Əliyevi ləkələdiyi iddia edilən məqaləyə görə cinayət məsuliyyətinə cəlb edilmişdi.\nC.Əliyevin xüsusi ittiham qaydasında şikayətindən sonra 2007-ci il mayın 16-da Yasamal rayon Məhkəməsi jurnalistləri böhtana görə məhkum etmişdi.\nOnların hər biri iki il altı ay müddətinə azadlqıdan məhrum edilmişdi.\nTəxminən bir il sonra Ali Məhkəmə hər iki jurnalistə verilən cəzanı təsdiq edib, ancaq həmin qərarından əvvəl – 2007-ci ilin dekabrında jurnalistlər Azərbaycan prezidentinin əfvi ilə azadlığa buraxılmışdılar.\nƏrizəçilər AİHM-ə şikayətlərində məqalələrinə görə cinayət cəzasına məhkum edilmələri ilə ifadə azadlığı hüquqlarına müdaxilənin baş verdiyini iddia edirdilər.\n“Azər Əhmədov Azərbaycana qarşı” işdə isə AİHM şəxsi həyata müdaxilə hüququnun pozuntusuna yol verilməsinə qərar verib.\n“Azadlıq” qəzetinin direktoru olan Azər Əhmədova mənəvi zərərə görə 4500, xərc və məsrəflərə görə isə 2500 avro təzminat ödənməlidir.\nBu iş Azər Əhmədovun həmkarlarından Aqil Xəlilin bıçaqlanması olayının istintaqı çərçivəsində onun telefonunun dinlənilməsi ilə bağlı olub.\nƏrizəçi Konvensiyanın 8-ci (şəxsi həyata hörmət) və 10-cu (ifadə azadlığı) maddəsinə söykənərək, iddia edirdi ki, telefon danışıqlarının dinlənilməsi qanunazidd olub.\nƏrizəçi həmçinin, gizli dinləmə ilə bağlı qərarın onunla bağlı olmamasından, onun adının həmin qərarda qeyd edilməməsindən, gizli dinlənilmə qərarının yalnız həmkarına yönəlik olmasından da şikayət etmişdi. Bu baxımdan, ərizəçi Konvensiyanın 6-ci (ədalətli məhkəmə araşdırması) və 13-cü (səmərəli hüquq müdafiə vasitələrinə malik olmaq) maddələrinin pozuntusunu məruz qaldığını da iddia edirdi.\n“Kərimov və başqaları (daha iki nəfər) Azərbaycana qarşı” işdə ərizəçilər Vahid Kərimov, Mahir Abbasov və Mübariz Bayramov olub. AİHM bu işdə onların Konvensiyanın 6-cı (ədalətli məhkəmə araşdırması hüququ) maddəsi ilə təminat altına alınan hüququna müdaxilə baş verdiyinə qərar verib. Ərizəçilərin hər birinə 3600 avro təzminat ödəməlidir.\nBu iş ərizəçilərin aldıqları pul borcunu geri ödəmədiklərinə görə, həbs edilmələri ilə bağlı idi.


Yapon qadınların cavanlıq sirri - evdə hazırlayın, 10 yaş gəncləşin | Mynews.az\nYapon qadınların cavanlıq sirri - evdə hazırlayın, 10 yaş gəncləşin\nƏsrlər boyu yapon xanımların yaşlarından kiçik görünmələri, təmiz və tarıma çəkilmiş dəriyə malik olmaları dünyanın hər yerində bütün xanımların diqqətini çəkib. Bu gün Bizimyol.info sizə yapon qadınların gözəllik sirri barəsində məlumat verəcək. Hər kəsin evində olan bu sadə və ucuz ərzaq məhsulları ilə siz də öz xarici görünüşünüzə diqqət yetirə, əbədi gənclik iksirinə malik ola bilərsiniz. Bunun üçün sizə düyü, süd və bal lazımdır.\nDüyü güclü antioksidant olan linoleik və skualenl turşularının mənbəyidir. Bu turşular insanın dərisi altında dərinin gəncliyini və təravətini qoruyan kollogenin hazırlanmasına yardım edir. Həmçinin düyünün tərkibində mövcud olan E vitamini ürəyi qorumaq, qanda xolestrinin miqdarını azaltmaq kimi xüsusiyyətlərə malikdir. Bir sözlə düyü inanılmaz gəncləşdirici xüsusiyyətlərə malikdir.\nGəncləşdirici maska hazırlamaq üçün sizə 3 xörək qaşığı düyü,1 xörək qaşığı süd, 1 qaşıq da bal lazımdır. Düyünü qaynadıb soyudun, Suyunu süzüb ayrıca bir qabda saxlayın. Qaynadılmış düyünü əzin, süd və balı ilıq vəziyyətə gətirib qarışdırın. Üzü təmiz yuduqdan sonra quruyana qədər saxlayın. Üzünüzü yumaq üçün düyünü qaynatdığınız sudan istifadə edin. Düyü həlimi də güclü antioksidant olub cavanlaşdırıcı , dartıcı xarakterə malikdir. O piqment ləkələrini aparır, iltihabları aradan qaldırır. Həmçinin günəş vannasından öncə də düyü suyu yaxşı vasitə ola bilər. Yaxşı nəticə almaq üçün həftədə ən az iki dəfə bu maskadan istifadə edin və 10 yaş cavanlaşın.\nFətullah Gülənə DAHA BİR ŞOK\nBu da Röyanın 150 minlik "Porsche"si - FOTO\nAzərbaycanda peyvəndləmədən imtina edənləri nə gözləyir? - RƏSMİ AÇIQLANDI 929 dəfə oxunub\nDİN-dən postların ləğvi ilə bağlı AÇIQLAMA 920 dəfə oxunub\nAzərbaycanda kart məlumatlarının oğurlanması ilə bağlı XƏBƏRDARLIQ 918 dəfə oxunub\nGÜNÜN PİS XƏBƏRİ! Daha bir tərxis olunan əsgər faciəvi şəkildə öldü 915 dəfə oxunub\nAzərbaycanda daha 13 nəfər koronavirusdan öldü - 118 yeni yoluxma - FOTO 913 dəfə oxunub


Karate.Az | Milli qəhrəman Albert Aqarunovun xatirə turniri keçirilib\nMilli qəhrəman Albert Aqarunovun xatirə turniri keçirilib\n24 Aprel 2017 15:27\nSumqayıt Olimpiya İdman Kompleksində Azərbaycanın Milli Qəhrəmanı, tankçı Albert Aqarunovun xatirəsinə həsr olunmuş 5-ci açıq Şotokan Karate-Do çempionatı keçirilib.\nAzərbaycan Milli Karate Federasiyası və Beynəlxalq Şototkan Karate-Do Federasiyasının (SKİF) Azərbaycan nümayəndəliyinin Sumqayıt şəhər şöbəsinin birgə təşkil etdiyi xatirə turnirində respublikanın müxtəlif bölgəsindən 20-dən artıq klubun tərkibində 300-dən çox 5-17 yaşlı uşaq, yeniyetmə və gənc idmançılar iştirak edib.\nTurnirin təntənəli açılış mərasimində dövlət himninin ardından A.Aqarunov və digər şəhidlərimizin ruhu bir dəqiqəlik sükutla yad edilib. AMKF prezidenti Yaşar Bəşirov, Azərbaycan Kikboks Federasiyasının prezidenti, millət vəkili Adil Əliyev, yəhudi əsilli millət vəkili Yevda Abramov, Azərbaycan Dağ Yəhudiləri İcmasının sədri Milix Yevdayev, Sumqayıt şəhər İcra Hakimiyyəti başçısının humanitar məsələlər üzrə müavini Teymur Səmədov, Şuşa rayon İcra hakimiyyətinin başçısının müavini Əkbər Hacıyev, Dədə Qorqud fondunun prezidenti və Azərbaycan dünyası jurnalının baş redaktoru Eldar İsmayılov, Azərbaycanın ilk tank taborunun komandiri Hacı Əzimov, Azərbaycanda SKİF-in Sumqayıt şəhər filialının nümayəndəsi Mehman Əlirzayev, onun köməkçilər İndira Şəmsivari və A.Aqarunovun döyüş yoldaşı Vitaliy Hüseynov çıxış edərək belə xatirə turnirlərinin gənc nəslin vətənpərvər ruhda böyüməsi üçün əhəmiyyətindən danışıblar.\nNatiqlər qeyd ediblər ki, dövlətimiz vətən uğrunda şəhid olan igid döyüşçülərimizin xatirəsini hər zaman əziz tutur. Yəhudi icmasının rəsmiləri Azərbaycan torpaqları uğrunda canlarını fəda etmiş A.Aqarunovun timsalında bir daha ölkədə yüksək tolerantlıq nümunəsi gördüklərini bildiriblər.\nRəsmi hissədən sonra xüsusi təyinatlılar qismində yeniyetmələrin, eləcə də azyaşlı idmançıların hərbi əlbəyaxa döyüş və nümunəvi çıxışları olub. Sonra yarış digər çəkilərdə mübarizə ilə davam edib. Mükafatçılara medal və diplomlar təqdim edilib. Təşkilatçılar gələn il bu xatirə turnirini beynəlxalq səviyyədə keçirilməsinə qərar veriblər.


Ana səhifə » Sosial » Azərbaycanda heyvandarlığın inkişafına dair Dövlət Proqramı hazırlanır\nNazirliyin İctimaiyyətlə əlaqələr və informasiya təminatı şöbəsindən AZƏRTAC-a bildiriblər ki, görüşdə ölkədə heyvandarlığın inkişafı məsələləri ətrafında qarşılıqlı fikir mübadiləsi aparılıb. Nazir fermerlərə yaxın olmaq prinsipinə əsaslanaraq kənd təsərrüfatı sahəsində ixtisaslaşmış assosiasiyaların üzvləri ilə mütəmadi görüşlər keçirdiyini bildirib. Qeyd edib ki, bu cür görüşlərin keçirilməsində məqsəd aqrar sektorun davamlı inkişafını təmin etməkdir.\nGörüşdə assosiasiya üzvlərinə nazirlikdə yeni yaradılmış fermerlər, kooperativlər və assosiasiyalarla iş şöbəsinin və Dövlət Aqrar Ticarət Şirkətinin fəaliyyəti haqqında məlumat verilib. Bildirilib ki, nazirlik tərəfindən Azərbaycanda heyvandarlığın inkişafına dair Dövlət Proqramı hazırlanır.\nMüzakirələrdə iştirak edən “MPRO”, “Biləsuvar aqro”, “Amal” şirkətlərinin, “SANİ”, “Bozdağ”, “Real İnkişaf”, Beyləqan və Tərtər fermer təsərrüfatlarının “Gilan Diary Farms”, “Nüsr Ət aqro” “Yalama Aqropark” məhdud məsuliyyətli cəmiyyətlərinin, “Bərdə RVR LTD”nin “Çiçək” süd fermer təsərrüfatının, Türk Qida Sənaye Birliyinin təmsilçiləri dövlət proqramı layihəsinin hazırlanması təşəbbüsünü dəstəkləyiblər. Səsləndirilən təkliflərin Assosiasiya üzvləri ilə növbəti görüşlərdə bir daha müzakirə olunması, uyğun təkliflərin heyvandarlığın inkişafına dair Dövlət Proqramı layihəsinə daxil edilməsi qərara alınıb.


Odesa - Antalya üzrə gediş və gəliş aviabiletləri. Odesa - Antalya təyyarəsinə biletlər. Bütün qiymətlər, endirimlər, xüsusi təkliflər / Tickets.az.\nOdesa – Antalya üçün aviabiletlər\nAviabiletlər / Odesa / Antalya / Odesa → Antalya Antalya - dan Odesa - a olan geri dönüş reysi\nOdesa şəhərindən Antalya şəhərinə ucuz aviabiletlər\nOdesa şəhərindən Antalya şəhərinə ən ucuz qiymətə aviabilet almaq istəyirsiniz? Biz, 750 aviaşirkət və agentliklər arasında Odesa — Antalya üzrə birbaşa və transfer ilə olan uçuşları müqayisə edirik. Əgər internet vasitəsi ilə rahatlıqla endirimlərdən, aksiyalardan və low-cost'ların endirimlərindən yararlanmaq imkanınız varsa, o zaman vaxtınızı niyə boşuna bilet axtarışına sərf edəsiniz ki. Odesa — Antalya şəhərləri üzrə təyyarə uçuşlarının tam cədvəllərinin köməyi ilə sizə lazım olan uçuş variantını asanlıqla tapacaqsınız, uçuş günlərinizi dəqiqləşdirəcəksiniz və dəqiq uçuş tarixinə görə aviabiletlərin mövcudluöunu yoxlayacaqsınız.\nOdesa - Antalya şəhərləri üzrə aviabiletlərin qiymətləri\n2) ODS - AYT üzrə ən ucuz biletlər həftənin çərşənbə və cümə axşamı günləri olur. Bir qayda olaraq, istirahətlər günləri biletlər baha olur.\nOdesa şəhərindən Antalya şəhərinə səyahət bron etməzdən öncəsi üçün faydalı məlumatlar.\nUçuş müddəti və uçuş məsafəsi (Odesa şəhərindən Antalya şəhərinə uçuş nə qədər olacaq?)\nAntalya şəhərinə Odesa şəhərindən hansı aviaşirkətlər birbaşa uçuş həyata keçirir.\nOdesa şəhərindən Antalya şəhərinə ən ucuz biletlər hansı aviaşirkətlərdə mövcuddur.\nOdesa şəhərindən Antalya şəhərinə uçuş nə qədər davam edir\nOdesa şəhərindəki hansı hava limanlarından Antalya şəhərinə getmək olar?\nOdesa şəhəri Antalya şəhərindən hansı məsafədə yerləşir?\nOdesa şəhərindən Antalya şəhərinə məsafə 1059 кm.-dir.\nOdesa - Antalya marşrutu üzrə hansı hava limanlarından uçuşlar həyata keçirilir?\nOdesa şəhərində: Odessa Central. Antalya şəhərində - Antalya.\nOdesa — Antalya Son 48 saat ərzində istifadəçilər tərəfindən tapılan qiymətlər oferta ( təklif ) hesab edilmir\nOdesa → Bəlikesir\nOdesa → Kazipasa\nOdesa → Ordu Kiresun\nOdesa → Tokat\nMüştəri xidmətinə mesaj göndərmək üçün istifadəçi seansının unikal identifikatoru: 3110836478


Avropa Qonşuluq Siyasəti çərçivəsində danışıqların növbəti mərhələsi mayın 15-də keçirilə bilər\nSiyasət 4 May 2006 16:12 (UTC+04:00)\nAvropa Komissiyası Azərbaycanın Xarici İşlər Nazirliyini Bakıda Avropa Qonşuluq Siyasəti Milli Planının hazırlanması üzrə danışıqların üçüncü mərhələsinin keçirilməsi tarixi barədə xəbərdarlıq edib. Avropa Birliyi Texniki yardım proqramının (Tacis) Azərbaycanda əlaqələndirmə Bürosunun icraçı direktoru Əsgər Ələkbərovun Trend ə verdiyi məlumata görə, ilkin olaraq o, mayın 15-nə təyin edilib.\nBu gün əlaqələndirmə bürosu Avropa Komissiyası ilə birgə Bakıda "Tacis-dən Avropa Qonşuluq Proqramına: nəticələr" mövzusunda seminar keçirilib.\nBüronun direktor müavini Rüstəm Rüstəmlinin verdiyi məlumata görə, milli planın fəaliyyət müddəti adətən 3 ildən 5 ilə kimi məhdudlaşır, Azərbaycan üçün isə o, 5 il üçün nəzərdə tutulub. O hesab edir ki, üçüncü mərhələ 2005-ci il dekabrın 16-da başlayan danışıqların sonuncu mərhələsi olacaq və bu ilin sonuna kimi o, artıq işlənəcək. Moldova, Ukrayna, İsrail, İordaniya, Tunis, Mərakeş və Fələstin kimi ölkələrdə fəaliyyət planı artıq hazırdır və indi proqramın yerinə yetirilməsinin icrasına və monitorinqə hazırlıq aparılır.\nMaliyyələşdirmə 2007-ci ildən başlayacaq və Tacis və MEDA proqramları çərçivəsində keçiriləcək. AQP-nın büdcəsi 2007-2013-cü illərdə 15 mlrd. avro həcmində nəzərdə tutulub ki, bu da 2000 və 2006-cı illərdəki maliyyələşmənin həcmindən iki dəfə çoxdur. Bu vəsait ölkələr arasında paylanacaq. AB texniki yardımla yanaşı, yeni maliyyələşdirmə vasitələri təqdim etməyə hazırdır.\nR.Rüstəmlinin sözlərinə görə, Azərbaycan üçün fəaliyyət planının prioritet istiqamətləri müəyyən edilib. Onlar ölkədə demokratiyanın güclənməsindən, işgüzar və investisiya iqliminin yaxşılaşmasından, davamlı iqtisadi inkişafa dəstəkdən, AB ilə Azərbaycan arasında energetika və nəqliyyyat sahəsində əməkdaşlığın güclənməsindən ibarətdir.\nFəaliyyət planı razılaşdırıldıqdan sonra 2-3 il üçün nəzərdə tutulan indikativ proqram işlənib hazırlanacaq.


180 milyonluq evdə qalır – Ən yeni xəbərlər, xüsusi reportajlar, müsahibələr\nBirləşmiş Ərəb Əmirliyinin baş naziri, şeyx Məhəmməd ben Rəşid Al Maktuminin arvadı, 45 yaşlı Haya bin al Hüsseyin ölkədən qaçması ilə bağlı xəbər dünya mediasının gündəmindən düşmür.\nAzmagazin Axşam.az -a istinadən xəbər verir ki, qadının iki övladını və 40 milyon dolları özü ilə götürərək Almaniyaya qaçdığı bildirilib. BBC isə Al Maktuminin 6 arvadından biri olan şahzadənin Almaniyadan sonra Londona getdiyi və orada gizləndiyi haqda məlumat yayıb.\nİngiltərədə təhsil alan Haya Kensinqton bölgəsində 85 milyon funt-sterlinq (181 milyon manat) dəyərindəki evdə qalır. Onun BƏƏ-ndən qaçmasının səbəbi kimi şeyxin qızı Lətifənin qaçarkən başına açılan oyunları öyrənməsi göstərilir. O, özünü sarayda yaxşı hiss etmədiyini, uşaqları üçün çox qorxduğunu yaxınlarına deyib.\nHayanın İngiltərədə gizlənməsi iki ölkə arasındakı diplomatik əlaqələri korlaya bilər. şahzadənin isə haqlarını qorumaq üçün məhkəməyə müraciət etməyə hazırlaşdığı bildirilib. Eyni zamanda İordaniya kralının bacısı olan hayanın addımı bu ölkə kralı üçün də xoşagəlməz hal olub.\n269 kiloqram arıqladı, həyatı dəyişdi


“Azərbaycanın xüsusi təyinatlı dəstələrində yaxşı kadrlar var” – Polkovnik | sizinyol.com\n“Azərbaycanın xüsusi təyinatlı dəstələrində yaxşı kadrlar var” – Polkovnik\nAzərbaycanın xüsusi təyinatlı dəstələrində və hərbi kəşfiyyatında yaxşı hazırlanmış kadrlar var. Qarabağda son döyüşlərdə Azərbaycan Silahlı Qüvvələrinin müvəffəqiyyət qazanmasında həmin bölmələrin böyük payı var.\nBu sözləri istefada olan polkovnik Sergey Manakov söyləyib. O deyib: “Azərbaycan aprelin əvvəlində gedən döyüşlərdə bir daha bütün dünyaya sübut etdi ki, bu torpaqlar “DQR” adlı hansısa müəmmalı qurumun deyil, Azərbaycanın tərkibində olmalıdır”.\nS.Manakov Naxçıvanda xidmət edib. Sovet İttifaqı dağılandan sonra Bakıya gəlib. Qarabağ müharibəsində əfsanəvi 701-ci motoatıcı briqadanın tərkibində Kəlbəcər uğrunda döyüşlərdə iştirak edib. Kəşfiyyat üzrə mütəxəssis kimi, Müdafiə Nazirliyinin Kəşfiyyat İdarəsinin və Azərbaycanın xüsusi təyinatlı hissələrinin təşkilində iştirak edib. S.Manakov vurğulayıb: “Ailə vəziyyətim imkan versəydi, yəqin ki, Azərbaycanda qalardım”. (Azertac)\nHərb Ölkə Azərbaycanın kadrlar təyinatlı dəstələrində var xüsusi yaxşı Şərh yazın\nNigeriyada törədilən terror aktı nəticəsində...\nDigər xəbərlər\tHərb 2016.12.1017:34\nMuzeydən topu oğurlayıb, əsgərlərə atəş açdılar (Video...